CELEX: 32007R0994
Language: mt
Date: 2007-08-28 00:00:00
Title: Regolament tal-Kummissjoni (KE) Nru 994/2007 tat- 28 ta’ Awwissu 2007 li jimponi dazju proviżorju anti-dumping fuq l-importazzjonijiet tal-Ferro-silikon li joriġinaw fir-Repubblika tal-Poplu taċ-Ċina, fl-Eġittu, fil-Każakstan, fl- ex -Repubblika Jugoslava tal-Maċedonja u fir-Russja

29.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 223/1
            
         REGOLAMENT TAL-KUMMISSJONI (KE) Nru 994/2007
   tat-28 ta’ Awwissu 2007
   li jimponi dazju proviżorju anti-dumping fuq l-importazzjonijiet tal-Ferro-silikon li joriġinaw fir-Repubblika tal-Poplu taċ-Ċina, fl-Eġittu, fil-Każakstan, fl-ex-Repubblika Jugoslava tal-Maċedonja u fir-Russja
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni mill-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (ir-‘Regolament bażiku’), u b’mod partikolari l-Artikolu 7 ta’ dan,
   Wara li kkonsultat mal-Kumitat Konsultattiv,
   Billi:
   1.   PROĊEDURA
   1.1.   Il-bidu
   
               (1)
            
            
               Fit-30 ta’ Novembru 2006, il-Kummissjoni ħabbret, b’avviż (‘avviż ta’ bidu’) ippubblikat fil-Ġurnal Uffiċjali ta’ l-Unjoni Ewropea
                   (2), il-bidu ta’ proċediment anti-dumping fir-rigward ta’ importazzjoniet fil-Komunità ta’ ferro-silikon (‘FeSi’) li joriġinaw fir-Repubblika tal-Poplu taċ-Ċina, fl-Eġittu, fil-Każakstan, fl-ex-Repubblika Jugoslava tal-Maċedonja u fir-Russja (‘pajjiżi kkonċernati’).
            
         
               (2)
            
            
               Il-proċediment inbeda bħala riżultat ta’ l-ilment ippreżentat fis-16 ta’ Ottubru 2006 mill-Comité de liaison des industries Ferro-Alliages (Euroalliages) (‘min ressaq l-ilment’), f’isem il-produtturi li jirrappreżentaw parti kbira, f’dan il-każ aktar minn 90 % tal-produzzjoni totali tal-FeSi tal-Komunità. L-ilment kien jinkludi prima facie evidenza tad-dumping tal-prodott imsemmi u ta’ ħsara materjali lill-industrija Komunitarja li rriżulta minn dan, li tqieset li hija biżżejjed biex tiġġustifika l-bidu ta’ proċediment.
            
         1.2.   Il-partijiet ikkonċernati mill-proċediment
   
               (3)
            
            
               Il-Kummissjoni uffiċjalment avżat lill-produtturi tal-Komunità li ressqu l-ilment, lill-produtturi li jesportaw, lill-importaturi, lill-fornituri u lill-utenti li huma magħrufa li huma kkonċernati, u lir-rappreżentanti tal-pajjiżi kkonċernati u lill-Kunsill ta’ Stabbilizzazzjoni u Assoċjazzjoni ta’ l-ex-Repubblika Jugoslava tal-Maċedonja dwar il-bidu tal-proċediment. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta ta’ smigħ fiż-żmien stipulat fl-avviż ta’ bidu.
            
         
               (4)
            
            
               Min ressaq l-ilment, produttur li appoġġja l-ilment, produtturi li jesportaw, importaturi, produtturi tal-materja prima, utenti u assoċjazzjonijiet ta’ l-utenti ressqu l-opinjonijiet tagħhom. Il-partijiet interessati kollha, li talbu hekk u urew li kien hemm raġunijiet partikolari għaliex għandhom jinstemgħu, ġew konċessi seduta ta’ smigħ.
            
         
               (5)
            
            
               Fl-avviż tal-bidu, il-Kummissjoni indikat li fir-rigward tan-numru apparentement kbir ta’ importaturi it-teħid ta’ kampjuni jista’ jiġi applikat f’din l-investigazzjoni. Madankollu, minħabba n-numru aktar baxx milli mistenni ta’ importaturi fil-Komunità li urew ir-rieda tagħhom li jikkooperaw, ġie deċiż li t-teħid ta’ kampjuni ma kienx neċessarju.
            
         
               (6)
            
            
               Sabiex tippermetti lill-produtturi li jesportaw fir-RPĊ u fil-Każakstan biex jippreżentaw talba għal trattament ta’ l-ekonomija tas-suq (‘TES’) jew trattament individwali (‘TI’), il-Kummissjoni bagħtet formoli tat-talba lill-produtturi li jesportaw magħrufa li huma kkonċernati u l-awtoritajiet taż-żewġ pajjiżi.
            
         
               (7)
            
            
               Il-Kummissjoni bagħtet kwestjonarji lill-partijiet kollha magħrufa li huma kkonċernati u lill-kumpaniji l-oħra kollha li ddikjaraw ruħhom fiż-żmien stipulat fl-avviż ta’ bidu.
            
         
               (8)
            
            
               Waslu tweġibiet mingħand il-ħames produtturi tal-Komunità li ressqu l-ilment, produttur tal-Komunità li appoġġja l-ilment u ikkoopera bis-sħiħ, seba’ importaturi mhux relatati, tliet fornituri tal-materja prima, tmien utenti, u assoċjazzjoni ta’ l-utenti.
            
         
               (9)
            
            
               Fir-rigward tal-pajjiżi kkonċernati minn din l-investigazzjoni il-Kummissjoni rċiviet tweġibiet minn tliet esportaturi fir-RPĊ, żewġ esportaturi fl-Eġittu, esportatur fil-Każakstan, esportatur fl-ex-Repubblika Jugoslava tal-Maċedonja u żewġ esportaturi fir-Russja.
            
         
               (10)
            
            
               L-esportatur tal-Każakstan sussegwentement ma ppermettiex li ssir verifika fuq il-post tat-talba tiegħu tat-TES u t-tweġiba tal-kwestjonarju. Minħabba dan in-nuqqas ta’ kooperazzjoni fit-tifsira ta’ l-Artikolu 18(1) tar-Regolament bażiku, id-data tiegħu ma setgħetx tiġi verifikata u kellha tiġi injorata. Il-kumpanija kienet informata b’dan.
            
         
               (11)
            
            
               Il-Kummissjoni fittxet u vverifikat l-informazzjoni kollha li hija qieset meħtieġa għal determinazzjoni proviżorja tad-dumping, il-ħsara li tirriżulta u l-interess tal-Komunità. Iż-żjajjar ta’ verifika twettqu fl-istabilimenti tal-kumpaniji li ġejjin:
               
                           (a)
                        
                        
                           Il-produtturi li jinsabu fil-Komunità:
                           
                                       —
                                    
                                    
                                       Ferroatlantica, Cee, Dumbria u Madrid, Spanja
                                    
                                 
                                       —
                                    
                                    
                                       Ferropem, Laudun u Chambéry, Franza
                                    
                                 
                                       —
                                    
                                    
                                       Vargön Alloys, Vargön, l-Iżvezja
                                    
                                 
                                       —
                                    
                                    
                                       OFZ, Istebné, is-Slovakkja
                                    
                                 
                                       —
                                    
                                    
                                       Huta Laziska, Laziska Gorne, il-Polonja
                                    
                                 
                                       —
                                    
                                    
                                       TDR Metalurgija, Ruse, is-Slovenja
                                    
                                 
                     
                           (b)
                        
                        
                           L-utent Komunitarju:
                           
                                       —
                                    
                                    
                                       Thyssen Krupp Steel AG, il-Ġermanja
                                    
                                 
                     
                           (ċ)
                        
                        
                           Il-produtturi li jesportaw u l-kumpaniji relatati fil-pajjiżi li jesportaw:
                           
                                        
                                    
                                    
                                       
                                          RPĊ
                                       
                                       
                                                   —
                                                
                                                
                                                   Dragon Northwest Ferroalloy Co., Ltd., Liangchen Town,
                                                
                                             
                                                   —
                                                
                                                
                                                   Lanzhou Good Land Ferroalloy Factory Co., Ltd., Xicha Town, u Rich Trading Co. Ltd. (esportatur relatat), Lanzhou City,
                                                
                                             
                                                   —
                                                
                                                
                                                   Erdos Xijin Kuangye Co., Ltd., Qipanjing Town, u Inner Mongolia Erdos International Trade Co., Ltd (esportatur relatat), Dangshen Town,
                                                
                                             
                                 
                                        
                                    
                                    
                                       
                                          L-Eġittu
                                       
                                       
                                                   —
                                                
                                                
                                                   Il-Kumpanija Eġizzjana Ferroalloys, il-Kajr,
                                                
                                             
                                                   —
                                                
                                                
                                                   L-Industriji Kemikali Eġizzjani KIMA, il-Kajr u Aswan,
                                                
                                             
                                 
                                        
                                    
                                    
                                       
                                          L-ex-Repubblika Jugoslava tal-Maċedonja
                                       
                                       
                                                   —
                                                
                                                
                                                   SILMAK DOOEL Export Import, Jegunovce,
                                                
                                             
                                 
                                        
                                    
                                    
                                       
                                          Ir-Russja
                                       
                                       
                                                   —
                                                
                                                
                                                   Il-Grupp Chemk (Chelyabinsk Electrometallurgical Integrated Plant u Kuznetsk Ferroalloy Works), Novokuznetsk,
                                                
                                             
                                                   —
                                                
                                                
                                                   Il-Grupp tal-Kumpaniji ICT (Bratsk Ferroalloy Plant u kumpaniji kummerċjali relatati tagħhom: TD North West Ferro Alloy Company u Bakersfield Marketing Ltd), Bratsk u Saint Petersburg.
                                                
                                             
                                 
                     
                           (d)
                        
                        
                           Importatur relatat fil-Komunità
                           
                                       —
                                    
                                    
                                       Interalloys RFA Limited, Limassol.
                                    
                                 
                     
         1.3.   Il-perjodu ta’ investigazzjoni
   
               (12)
            
            
               L-investigazzjoni tad-dumping u l-ħsara kopriet il-perjodu mill-1 ta’ Ottubru 2005 sat-30 ta’ Settembru 2006 (‘PI’). L-eżaminazzjoni tat-tendenzi rilevanti għall-assessjar tal-ħsara kopriet il-perjodu minn Jannar 2003 sa tmiem il-PI (‘perjodu meqjus’).
            
         2.   IL-PRODOTT IKKONĊERNAT U L-PRODOTT SIMILI
   2.1.   Il-prodott ikkonċernat
   
               (13)
            
            
               L-FeSi huwa ħadid kompost li fih skond il-piż iktar minn 8 % u inqas inn 95 % silikon u mhux inqas minn 4 % ħadid u mhux aktar minn 4 % manjeżju. L-FeSi jiġi prodott fi fran b’ark elettriku billi tnaqqas il-kwarz billi tuża prodotti li jifilħu għall-karbonju. Il-prodott huwa essenzjalment użat bħala deossidifikant u bħala komponent għall-ħadid fl-industrija tal-ħadid u ta’ l-azzar. L-FeSi jinbiegħ taħt forma ta’ biċċiet, frak jew trab u jeżisti fi kwalitajiet varji jiddependi mis-silikon u mill-kontenut ta’ impurità (eż. aluminju). Il-FeSi b’kontenut ta’ silikon ta’ 70 % u ogħla kien meqjus bħala purità għolja, b’kontenut ta’ silikon ta’ aktar minn 55 % u inqas minn 70 % bħala purità medja, u b’kontenut ta’ silikon ta’ inqas minn 55 % bħala FeSi ta’ purità baxxa.
            
         
               (14)
            
            
               L-FeSi esportat lejn il-KE u li joriġina fir-RPĊ, fl-Eġittu, fil-Każakstan, fl-ex-Repubblika Jugoslava tal-Maċedonja u fir-Russja (‘il-prodott konċernat’) huwa normalment iddikjarat taħt il-kodiċijiet NK 7202 21 00, 7202 29 10 u 7202 29 90.
            
         
               (15)
            
            
               Matul l-investigazzjoni ġie allegat minn diversi esportaturi li l-fdalijiet li b’mod sinifikanti spiss ikun fihom inqas minn 45 % silikon, għandhom jiġu esklużi mill-ambitu ta’ l-investigazzjoni, minħabba n-nuqqas allegat ta’ l-istess karatteristika fiżika bażika u l-istess użi bażiċi.
            
         
               (16)
            
            
               Madankollu, din il-problema teħtieġ li tiġi aktar kjarifikata. F’dan il-kuntest il-partijiet interessati huma mistiedna li jissottomettu informazzjoni dwar jekk il-karatteristiċi fiżiċi bażiċi u l-użu tal-FeSi ta’ purità baxxa (jiġifieri fdal) humiex sostanzjalment differenti minn tipi oħra ta’ FeSi u sa liema punt l-esklużjoni tal-fdal tista’ żżid b’mod sinifikanti r-riskju li jiġu evitati l-miżuri. Madankollu, fuq il-bażi ta’ l-informazzjoni rċevuta s’issa, huwa determinat b’mod proviżorju li l-FeSi ta’ purità baxxa għandu jitqies bħala prodott konċernat.
            
         2.2.   Prodott simili
   
               (17)
            
            
               Ma nstabu l-ebda differenzi bejn il-prodott konċernat u l-FeSi prodott u mibjugħ fis-suq domestiku fil-pajjiżi konċernati, sal-punt li l-bejgħ domestiku ġie vverifikat, u fin-Norveġja, li serviet bħala pajjiż analogu biex jiġi stabbilit il-valur normali fir-rigward ta’ l-importazzjonijiet mill-RPĊ u l-Każakstan. Fil-fatt, l-FeSi għandu l-istess użu u karatteristiċi kimiċi u fiżiċi bażiċi meta mqabbel ma’ dak esportat mill-pajjiżi kkonċernati lejn il-Komunità. Bl-istess mod, ma nstabu l-ebda differenzi bejn il-prodott konċernat u l-FeSi prodott mill-industrija Komunitarja mibjugħ fis-suq tal-Komunità. Huwa għalhekk konkluż b’mod proviżorju li t-tipi kollha tal-FeSi huma meqjusa li huma l-istess fit-tifsira ta’ l-Artikolu 1(4) tar-Regolament bażiku.
            
         3.   DUMPING
   
   3.1.   It-trattament ta’ l-ekonomija tas-suq (TES)
   
               (18)
            
            
               Skond l-Artikolu 2(7)(b) tar-Regolament bażiku, fl-investigazzjonijiet anti-dumping li jikkonċernaw l-importazzjonijiet inter alia li joriġinaw fl-RPĊ u fil-Każakstan, il-valur normali għandu jiġi ddeterminat skond il-paragrafi 1 sa 6 ta’ l-Artikolu msemmi għal dawk il-produtturi li jesportaw li jkunu nstabu li jissodisfaw il-kriterji stabbiliti fl-Artikolu 2(7)(c) tar-Regolament bażiku, jiġifieri fejn jintwera li l-manufattura u l-bejgħ tal-prodott simili jsiru fil-kondizzjonijiet ta’ l-ekonomija tas-suq. Fil-qosor, u biss biex ir-referenza tkun eħfef, dawn il-kriterji huma ppreżentati fil-qosor hawn taħt:
               
                           (1)
                        
                        
                           id-deċiżjonijiet kummerċjali jsiru b'reazzjoni għall-kondizzjonijiet tas-suq, u mingħajr indħil sinifikanti mill-Istat;
                        
                     
                           (2)
                        
                        
                           ir-reġistri ta’ kontabilità bażiċi huma vverifikati indipendentement skond standards ta’ kontabbiltà internazzjonali (‘IAS’) u huma applikati għall-għanijiet kollha;
                        
                     
                           (3)
                        
                        
                           ma jinġarr l-ebda tgħawwiġ sinifikanti mis-sistema ta’ qabel li mhix ta’ l-ekonomija tas-suq;
                        
                     
                           (4)
                        
                        
                           iċ-ċertezza ġuridika u l-istabbiltà huma pprovduti mil-liġijiet dwar il-falliment u l-proprjetà;
                        
                     
                           (5)
                        
                        
                           il-kambji tal-munita jitwettqu bir-rata tas-suq.
                        
                     
         
               (19)
            
            
               Tliet produtturi li jesportaw miċ-Ċina u wieħed mill-Każakstan talbu t-TES skond l-Artikolu 2(7)(b) tar-Regolament bażiku u wieġbu għall-formola tat-talba tat-TES fl-iskadenzi taż-żmien mogħtija.
            
         
               (20)
            
            
               Produttur Ċiniż wera waqt żjara ta’ verifika fuq il-post li dan jissodisfa l-ħames kriterji kollha tat-TES. Konsegwentement it-talba tat-TES tiegħu ġiet aċċettata u l-analiżi ta’ ħsara u dumping kienet ibbażata fuq id-data tiegħu.
            
         
               (21)
            
            
               Għaż-żewġ produtturi Ċiniżi l-oħra li jesportaw ġie stabbilit waqt iż-żjara ta’ verifika li t-TES ma kienx iggarantit.
            
         
               (22)
            
            
               Il-verifika stabbilixxiet li produttur Ċiniż li jesporta ma ssodisfax il-kriterji mill-wieħed sa tlieta. L-ewwel, din ma uriex li kien ħieles mill-interferenza mill-Istat, inter alia għax il-partit Kommunista, li ma kienx parti interessata, indaħal fid-deċiżjonijiet bażiċi tal-kumpanija u r-responsabbiltà ta’ l-organizzazzjoni għad-deċiżjonijiet tat-tqassim tal-profitt baqgħet mhux ċara (kriterju wieħed). It-tieni, din ma sostnietx li kellha sett ċar ta’ reġistri ta’ kontabbiltà bażiċi li kienu lesti u awditjati b’konformità ma’ l-IAS, għax it-teknika ta’ deprezzament tagħha la kienet konformi ma’ l-IAS u lanqas mal-prinċipji ta’ kontabbiltà Ċiniżi u wasslet għad-dikjarazzjoni esaġerata ta’ l-infiq. Barra dan, peress li l-ksur t’hawn fuq ta’ l-IAS ma kienx imsemmi fir-rapport ta’ l-awditjar, il-kumpanija ma urietx li r-reġistri tagħha kienu awditjati b’konformità ma’ l-istandards ta’ kontabbiltà internazzjonali, (kriterju tnejn). Fl-aħħar nett, din ma urietx li kienet ħielsa mit-tagħwiġ sinifikanti li jinġarr mis-sistema ta’ qabel li mhix ta’ l-ekonomija tas-suq, b’mod partikolari għax tkun kisbet mill-Istat id-drittijiet għall-użu ta’ l-art mingħajr ħlas u l-valutazzjoni ta’ l-assi tagħha matul il-proċess ta’ twaqqif tal-kumpanija baqgħet mhux ċara (kriterju tlieta).
            
         
               (23)
            
            
               Produttur Ċiniż li jesporta ieħor ma kienx kapaċi juri li kellu sett ċar ta’ reġistri ta’ kontabbiltà bażiċi li kienu lesti u awditjati b’konformità ma’ l-IAS: dan bidel l-istima teknika tiegħu fir-rigward tal-ħajja ta’ utilità ta’ l-assi tiegħu bejn is-sentejn finanzjarji mingħajr avviż ċar, li wasslet għal dikjarazzjoni li turi inqas infiq milli suppost, prattika li la hija konformi ma’ l-IAS u lanqas mal-prinċipji ta’ kontabbiltà Ċiniżi. Barra dan, dan ma wriex il-fatturi finanzjarji tiegħu, u għal kwalunkwe tip ta’ assi, il-metodi ta’ deprezzament użati u l-ħajja ta’ utilità ta’ l-assi jew ir-rati ta’ deprezzament użati. Finalment, peress li l-inkompatibbiltà ma’ l-IAS ma kinitx imsemmija fir-rapport ta’ l-awditjar, il-kumpanija ma urietx li r-reġistri tagħha kienu awditjati b’konformità ma’ l-istandards ta’ kontabbiltà internazzjonali, (kriterju tnejn).
            
         
               (24)
            
            
               Konsegwentement, ġie konkluż li ż-żewġ produtturi Ċiniżi li jesportaw ma ssodisfawx il-kondizzjonijiet imsemmija fl-Artikolu 2(7)(c) tar-Regolament bażiku.
            
         
               (25)
            
            
               L-esportatur tal-Każakstan ma ppermettiex li ssir żjara ta’ verifika fuq il-post biex tiġi vverifikata t-talba tat-TES tiegħu. Konsegwentement it-talba tat-TES tiegħu kellha tiġi injorata. F’dan ir-rigward, ġie osservat li anki jekk il-produttur li jesporta fil-Każakstan ikun jidher li jissodisfa l-kriterji tat-TES fi proċediment anti-dumping rigward prodotti tal-ħadid oħra, fin-nuqqas tal-kooperazzjoni u b’bod partikolari fir-rigward tan-nuqqas ta’ informazzjoni li tikkonċerna d-deċiżjonijiet tal-kumpanija rigward il-prezzijiet, l-infiq u inputs, inkluż materja prima, il-Kummissjoni ma tkunx fil-pożizzjoni li tqiegħed id-determinazzjoni tat-TES ta’ l-investigazzjoni l-oħra f’dan il-proċediment.
            
         
               (26)
            
            
               Wasslu l-kummenti mit-tliet kumpaniji kollha li ma ngħatawx it-TES. Produttur esportatur wieħed Ċiniż u wieħed mill-Każakistan ma pprovdew ebda evidenza ġdida li dawn għandhom ibiddlu s-sejbiet fir-rigward tad-diterminazzjoni tat-TES. L-esportatur produttur l-ieħor Ċiniż stqarr li l-effett tal-bidla fi stima tal-ħajja ta’ l-utilità ta’ l-assi tiegħu kien irrilevanti (madwar 1 %) meta dan ġie espress bħala perċentwal tal-bejgħ u b'hekk ma ġiex innotat fil-fatturi finanzjarji u lanqas fir-rapport ta’ l-awditjar. Madanakollu, l-investigazzjoni wriet li filfatt il-materjalità tat-tibdil kienet suffiċenti meta mqabbla ma’ l-operat jew mal-qligħ nett tal-kumpanija (iktar minn 20 %). Aktar minn hekk il-kumpanija pprovdiet informazzjoni kontradittorja fir-rigward tal-limiti ta’ materjalità allegatament użati minn bosta kumpaniji ta’ awditjar. Skond dan it-talba mill-kumpanija ġiet irrifjutata.
            
         3.2.   Trattament individwali (TI)
   
               (27)
            
            
               Skond l-Artikolu 2(7)(a) tar-Regolament bażiku, dazju madwar il-pajjiż kollu, jekk ikun hemm, jiġi stabbilit għall-pajjiżi li jaqgħu taħt dak l-Artikolu, ħlief f’dawk il-każijiet fejn il-kumpaniji jkunu kapaċi juru li jissodisfaw il-kriterji kollha msemmija fl-Artikolu 9(5) tar-Regolament bażiku.
            
         
               (28)
            
            
               Sa fejn huwa kkonċernat ir-RPĊ, żewġ produtturi li jesportaw li ma ssodisfawx il-kriterji tat-TES talbu ukoll it-TI meta ma ngħatawx it-TES.
            
         
               (29)
            
            
               Fuq il-bażi ta’ l-informazzjoni disponibbli nstab li wieħed minn dawn il-produtturi Ċiniżi li jesportaw ma ssodisfax il-ħtiġijiet kollha għat-TI kif stabbiliti fl-Artikolu 9(5) tar-Regolament bażiku, b-mod speċifiku dan ma uriex li kien ħieles biżżejjed mill-indħil ta’ l-Istat. Għalhekk ġie konkluż li t-TI m’għandux jingħata lil dawn il-produtturi li jesportaw fir-RPĊ.
            
         
               (30)
            
            
               L-esportatur Ċiniż l-ieħor li ma ssodisfax il-kriterji tat-TES, madankollu, wera li ssodisfa l-ħtiġijiet kollha għat-TI kif stabbilit fl-Artikolu 9(5) tar-Regolament bażiku.
            
         
               (31)
            
            
               Sa fejn huwa kkonċernat il-Każakstan, il-produttur li jesporta li talab t-TES talab ukoll t-TI meta ma ngħatax t-TES. Iżda din il-kumpanija ma ppermettietx li ssir verifika fuq il-post tat-talba tagħha għat-TI, li għalhekk kellha tiġi rrifjutata.
            
         3.3.   Valur normali
   3.3.1.   Pajjiż analogu
   
               (32)
            
            
               Skond l-Artikolu 2(7)(a) tar-Regolament bażiku, f’ekonomiji fi transizzjoni l-valur normali għall-produtturi li jesportaw li ma ngħatawx it-TES irid jiġi stabbilit fuq il-bażi tal-prezz jew valur kostrutt f’pajjiż terz b’ekonomija tas-suq (‘pajjiż analogu’).
            
         
               (33)
            
            
               Fl-avviż ta’ bidu n-Norveġja ġiet proposta bħala pajjiż analogu xieraq biex jistabbilixxi l-valur normali għar-RPĊ u l-Każakstan. Il-Kummissjoni stiednet il-partijiet interessati kollha biex jikkummentaw dwar din il-proposta.
            
         
               (34)
            
            
               Parti interessata waħda biss issottomettiet kummenti li jipproponu bħala pajjiżi analogi alternattivi l-Brażil, l-Afrika t’Isfel jew, iżda bil-kondizzjoni li ma jsirux aġġustamenti tal-prezz ta’ l-enerġija fil-valur normali, ir-Russja. Il-Kummissjoni kkuntattjat kumpaniji magħrufa fil-Brażil u fl-Afrika t’Isfel. Iżda mill-produtturi fil-Brażil u fl-Afrika t’Isfel ma ġew irċevuti l-ebda tweġibiet tal-kwestjonarju jew xi kummenti sinifikanti. Fir-rigward tar-Russja, ġie osservat li f’każ minnhom aġġustament tal-prezz ta’ l-enerġija kien meħtieġ skond l-Artikolu 2(5) tar-Regolament bażiku. Barra dan, b’konformità mal-prattika konsistenti pajjiż involut f’dumping li huwa ta’ ħsara ma jitqiesx bħala pajjiż analogu. Għalhekk, l-alternattivi suġġeriti minflok in-Norveġja ma ġewx mistħarrġa aktar.
            
         
               (35)
            
            
               Fi kwalunkwe każ, in-Norveġja hija waħda mill-akbar produtturi tal-FeSi madwar id-dinja b’suq kompetittiv u t-tliet produtturi tal-FeSi prinċipali Norveġiżi meta jikkooperaw bis-sħiħ, japplikaw tekniki tal-produzzjoni mill-aktar avvanzati u għandhom aċċess tajjeb għall-materjali ta’ input.
            
         
               (36)
            
            
               Meta jitqies dak li ntqal hawn fuq, ġie konkluż li n-Norveġja tikkostitwixxi pajjiż analogu xieraq skond l-Artikolu 2(7)(a) tar-Regolament bażiku.
            
         3.3.2.   Il-metodoloġija applikata għad-determinazzjoni tal-valur normali
   3.3.2.1.   Ir-rappreżentanza globali
   
               (37)
            
            
               Skond l-Artikolu 2(2) tar-Regolament bażiku, il-Kummissjoni l-ewwel eżaminat f’kull pajjiż ikkonċernat jekk il-bejgħ domestiku tal-prodott simili lill-konsumaturi indipendenti minn kull produttur li jesporta li qed jikkoopera (bl-eċċezzjoni taż-żewġ esportaturi Ċiniżi u esportatur mill-Każakstan li ma urewx li jissodisfaw il-kriterji tat-TES) kienx rappreżentattiv, jiġifieri jekk il-valur totali ta’ bejgħ bħal dan kienx l-istess għallinqas għal 5 % tal-volum totali tal-bejgħ ta’ l-esportazzjoni korrispondenti tal-Komunità.
            
         3.3.2.2.   Il-komparabbiltà tat-tip ta’ prodott
   
               (38)
            
            
               Il-Kummissjoni sussegwentament identifikat dawk it-tipi ta’ prodotti mibjugħa b’mod domestiku mill-kumpaniji li għandhom bejgħ domestiku rappreżentattiv globali, li kien identiku jew direttament komparabbli mat-tipi mibjugħa għall-esportazzjoni lill-Komunità. Il-kriterji użati huma li ġejjin: kontenut tas-silikon, daqs tal-granulat, impuritajiet (aluminju, titanju, manjeżju u ħamrija) u ippakkjar.
            
         3.3.2.3.   Ir-rappreżentanza speċifika għat-tip ta’ prodott
   
               (39)
            
            
               Il-bejgħ domestiku ta’ tip ta’ prodott partikolari kien meqjus rappreżentattiv biżżejjed meta l-volum ta’ dak it-tip ta’ prodott mibjugħ fis-suq domestiku lill-konsumaturi indipendenti matul il-perjodu ta’ investigazzjoni kien jirrappreżenta 5 % jew aktar tal-volum totali tat-tip ta’ prodott komparabbli mibjugħ għall-esportazzjoni lill-Komunità.
            
         3.3.2.4.   It-test ta’ l-andament ordinarju tal-kummerċ
   
               (40)
            
            
               Il-Kummissjoni sussegwentement eżaminat jekk il-bejgħ domestiku tal-produtturi li jesportaw li qed jikkooperaw fil-pajjiżi kkonċernati u tal-produtturi f’pajjiż analogu jistax jitqies li sar fl-andament ordinarju tal-kummerċ skond l-Artikolu 2(4) tar-Regolament bażiku.
            
         
               (41)
            
            
               Dan sar billi ġie stabbilit il-proporzjon tal-bejgħ domestiku lill-konsumaturi indipendenti, ta’ kull tip ta’ prodott esportat, mibjugħ bit-telf fis-suq domestiku matul il-perjodu ta’ investigazzjoni:
               
                           (a)
                        
                        
                           Għal dawk it-tipi ta’ prodotti fejn aktar minn 80 % skond il-volum tal-bejgħ fis-suq domestiku ma kienx inqas mill-ispejjeż ta’ l-unità u fejn il-prezz tal-bejgħ medju kien ugwali għal jew ogħla mill-ispiża medja tal-produzzjoni, il-valur normali, skond it-tip ta’ prodott, kien ikkalkulat bħala l-prezz medju tal-bejgħ domestiku kollu tat-tip ikkonċernat.
                        
                     
                           (b)
                        
                        
                           Għal dawk it-tipi ta’ prodotti fejn mill-inqas 10 % iżda mhux iktar minn 80 %, skond il-volum tal-bejgħ fis-suq domestiku ma kienx taħt l-ispejjeż ta’ l-unità, il-valur normali, skond it-tip ta’ prodott, ġie kkalkulat bħala l-medja tal-prezzijiet tal-bejgħ domestiku li nstabu li kienu ugwali jew aktar mill-ispejjeż ta’ l-unità biss, tat-tip ikkonċernat.
                        
                     
                           (ċ)
                        
                        
                           Għal dawk it-tipi ta’ prodotti fejn inbiegħu inqas minn 10 %, skond il-volum, fis-suq domestiku bi prezz mhux inqas mill-ispiża ta’ l-unità, tqies li t-tip ta’ prodott ikkonċernat ma nbiegħx fl-andament ordinarju tal-kummerċ, u għalhekk il-valur normali ġie maħdum.
                        
                     
         3.3.2.5.   Il-valur normali bbażat fuq il-prezz domestiku attwali
   
               (42)
            
            
               Għat-tipi kollha mibjugħa għall-esportazzjoni lill-Komunità mill-kumpaniji investigati fejn il-kondizzjonijiet stabbiliti f’Taqsimiet 3.3.2.3. sa 3.3.2.4.(a) u (b) hawn fuq kienu sodisfatti, il-valur normali kien ibbażat għat-tipi ta’ prodotti korrispondenti fuq il-prezzijiet attwali mħallsa jew li jitħallsu, mill-konsumaturi indipendenti fis-suq domestiku tal-pajjiż taħt investigazzjoni, matul il-PI, kif stabbilit fl-Artikolu 2(1) tar-Regolament bażiku.
            
         3.3.2.6.   Il-valur normali bbażat fuq il-valur maħdum
   
               (43)
            
            
               Għat-tipi ta’ prodotti li jaqgħu taħt taqsima 3.3.2.4.(ċ) hawn fuq, kif ukoll għat-tipi ta’ prodotti li ma ġewx mibjugħa mill-produtturi li jesportaw fi kwantitajiet rappreżentattivi fis-suq domestiku tal-pajjiżi taħt investigazzjoni, kif imsemmi f’Taqsima 3.3.2.3. hawn fuq, il-valur normali kellu jinħadem.
            
         
               (44)
            
            
               Biex taħdem il-valur normali skond l-Artikolu 2(6) tar-Regolament bażiku, l-ispejjeż ġenerali u amministrattivi (‘SG&A’) li jsiru tal-bejgħ u l-profitt medju mgħobbi realizzat mill-produtturi li jesportaw ikkonċernati li qed jikkooperaw fuq il-bejgħ domestiku tal-prodott simili, fl-andament ordinarju tal-kummerċ, matul il-PI, żdiedu ma’ l-ispejjeż medji tagħhom tal-manifattura matul il-PI.
            
         
               (45)
            
            
               Fil-każ fejn il-produttur li jesporta ma kellux bejgħ domestiku tal-prodott simili fl-andament ordinarju tal-kummerċ matul il-PI, il-valur normali nħadem. Dan kien il-każ għall-produttur li jesporta ta’ l-ex-Repubblika Jugoslava tal-Maċedonja. Il-valur normali nħadem billi ntużat in-nefqa tal-manifattura ta’ l-imsemmi produttur li jesporta kkonċernat. Għal din in-nefqa tal-manifattura b’mod proviżorju ġie meqjus xieraq li jiżdiedu l-ispejjeż medji mgħobbija SG&A li saru mill-produtturi Eġizzjani, minħabba l-produzzjoni komparabbli u l-istrutturi ta’ bejgħ tagħhom, u marġni ta’ profitt ta’ 5 % li tqies profitt raġjonevoli għal dan it-tip ta’ suq ta’ prodotti, skond l-Artikolu 2(6)(c) tar-Regolament bażiku.
            
         3.3.2.7.   Ekonomiji fi transizzjoni
   
               (46)
            
            
               Skond l-Artikolu 2(7)(a) tar-Regolament bażiku, iżda għal produttur Ċiniż li jesporta li ngħata t-TES, il-valur normali għar-RPĊ u l-Każakstan ġie stabbilit fuq il-bażi ta’ informazzjoni vverifikata rċevuta mill-produtturi fil-pajjiż analogu, jiġifieri fuq il-bażi ta’ prezzijiet imħallsa jew li jitħallsu fis-suq domestiku tan-Norveġja għat-tipi ta’ prodotti komparabbli, fejn dawn instabu li kienu saru fl-andament ordinarju tal-kummerċ, jew fuq il-valur normali maħdum, fejn ma nstab l-ebda bejgħ domestiku fl-andament ordinarju tal-kummerċ għat-tipi ta’ prodotti komparabbli.
            
         
               (47)
            
            
               Bħala riżultat, il-valur normali ġie stabbilit bħala l-prezz tal-bejgħ domestiku medju għal konsumaturi mhux relatati jew il-valur maħdum skond it-tip mit-tliet produtturi li qed jikkooperaw fin-Norveġja.
            
         3.3.3.   Id-determinazzjoni tal-valur normali
   3.3.3.1.   RPĊ
   
               (48)
            
            
               Għaż-żewġ produtturi esportaturi Ċiniżi li ma kisbux it-TES, il-valur normali għar-RPĊ ġie stabbilit kif iddikjarat fil-premessi 46 sa 47 hawn fuq.
            
         
               (49)
            
            
               Għall-produttur esportatur Ċiniż li ngħata t-TES il-valur normali ġie stabbilit kif iddikjarat fil-premessa 42, jiġifieri bbażat fuq il-prezzijiet attwali mħallsa jew li jitħallsu minn konsumaturi indipendenti fis-suq domestiku. Madanakollu fid-dawl tal-fatt li din il-kumpanija xtrat l-elettriku minn fornitur relatat, l-ispejjeż tagħha relatati mal-produzzjoni tal-prodott taħt investigazzjoni għandhom jiġu investigati iktar qabel ma ssir osservanza finali.
            
         3.3.3.2.   L-Eġittu
   
               (50)
            
            
               Għaż-żewġ produtturi Eġizzjani li jesportaw instab li għal xi tipi ta’ prodotti ma kien jeżisti l-ebda bejgħ domestiku rappreżentattiv fl-andament ordinarju tal-kummerċ għall-prodott simili. Għalhekk, f’dawn il-każijiet il-valur normali kellu jinħadem skond id-dispożizzjonijiet stabbiliti fil-premessi 43 u 44 hawn fuq. Għal dawk it-tipi ta’ prodotti fejn il-bejgħ domestiku rappreżentattiv fl-andament ordinarju tal-kummerċ kien jeżisti, il-valur normali ġie stabbilit skond id-dispożizzjonijiet stabbiliti fil-premessa 42, jiġifieri bbażat fuq il-prezzijiet attwali mħallsa jew li jitħallsu minn konsumaturi indipendenti fis-suq domestiku.
            
         3.3.3.3.   Il-Każakstan
   
               (51)
            
            
               Peress li ma ngħata l-ebda TES, il-valur normali għall-Każakstan ġie stabbilit kif iddikjarat fil-premessa 46 sa 47 hawn fuq.
            
         3.3.3.4.   L-ex-Repubblika Jugoslava tal-Maċedonja
   
               (52)
            
            
               Għall-produttur li jesporta mill-Maċedonja waħdu ġie stabbilit li ma kien jeżisti l-ebda bejgħ domestiku rappreżentattiv fl-andament ordinarju tal-kummerċ tal-prodott simili. Għalhekk, il-valur normali kellu jinħadem skond id-dispożizzjonijiet stabbiliti fil-premessa 45 hawn fuq.
            
         3.3.3.5.   Ir-Russja
   
               (53)
            
            
               Għaż-żewġ produtturi Russi li jesportaw instab li għal xi tipi ta’ prodotti ma kien jeżisti l-ebda bejgħ domestiku rappreżentattiv fl-andament ordinarju tal-kummerċ għall-prodott simili. Għalhekk, f’dawn il-każijiet il-valur normali kellu jinħadem skond id-dispożizzjonijiet stabbiliti fil-premessi 43 u 44 hawn fuq. Għal dawk it-tipi ta’ prodotti fejn il-bejgħ domestiku rappreżentattiv fl-andament ordinarju tal-kummerċ kien jeżisti, il-valur normali ġie stabbilit skond id-dispożizzjonijiet stabbiliti fil-premessa 42, jiġifieri bbażat fuq il-prezzijiet attwali mħallsa jew li jitħallsu minn konsumaturi indipendenti fis-suq domestiku.
            
         
               (54)
            
            
               Fil-każ ta’ produttur Russu li jesporta nstab li l-ispejjeż ta’ l-enerġija assoċjati mal- produzzjoni tal-prodott konċernat ma kinux riflessi b’mod raġjonevoli fir-reġistri, għaliex ħallas fuq medja mgħobbija ferm inqas (50 %) għall-enerġija mill-kompetitur tiegħu, minkejja li t-tnejn kienu jinsabu fis-Siberja. Għalkemm il-fornitur ta’ l-enerġija kkonċernat jipproduċi l-idroenerġija, dan waħdu ma jispjegax il-ħlas baxx ta’ l-elettriċità. Fil-fatt, anki meta mqabbel ma’ fornituri oħra ta’ l-elettriċità ġenerata mill-impjanti idroelettriċi ta’ l-enerġija, eż. Fin-Norveġja, il-ħlas huwa baxx ħafna. Barra dan, f’dan ir-rigward, id-data kollha disponibbli indikat b’mod proviżorju li l-ħlas ta’ l-elettriċità domestika fir-Russja kien irregolat. Instab li l-awtoritajiet Russi stabbilixxew tariffi massimi għall-enerġija f’reġjuni differenti tas-Siberja, li tidher li hi r-raġuni prinċipali għad-diskrepanza enormi fil-ħlas (3). Kif diġà kien ġie osservat mill-OECD fl-2002 ir-regulazzjonijiet fil-ħlas ta’ l-enerġija fir-Russja jintużaw bħala sussidji bejn ir-reġjuni, li jġiegħlu lir-reġjuni ifqar iħallsu inqas għall-enerġija mir-reġjuni aktar sinjuri (4). Konsegwentement, skond l-Artikolu 2(5) tar-Regolament bażiku l-ħlas ta’ l-enerġija tiegħu ġie aġġustat b’mod proviżjorju fuq il-bażi tal-ħlas ta’ l-esportatur Russu l-ieħor, li jinkludi żewġ produtturi, li jinsabu f’żewġ reġjuni oħra differenti fis-Siberja. Fil-fatt, fil-każ AD tas-silikon fl-2003 kien sar aġġustament simili skond l-Artikolu 2(5) tar-Regolament bażiku fir-rigward ta’ l-enerġija pprovduta b’mod speċifiku mill-istess fornitur ta’ l-enerġija (5).
            
         3.4.   Il-ħlas ta’ l-esportazzjoni
   3.4.1.   RPĊ
   
               (55)
            
            
               It-tliet produtturi Ċiniżi li jesportaw kollha, għamlu l-bejgħ ta’ l-esportazzjoni lejn il-Komunità direttament lill-konsumaturi indipendenti. Għalhekk, il-ħlas ta’ l-esportazzjoni ġie stabbilit fuq il-bażi tal-prezzijiet attwali mħallsa jew li jitħallsu għall-prodott ikkonċernat skond l-Artikolu 2(8) tar-Regolament bażiku.
            
         
               (56)
            
            
               Fir-rigward ta’ l-esportaturi Ċiniżi l-oħra kollha, il-Kummissjoni l-ewwel stabbilixxiet il-livell ta’ kooperazzjoni. Sar paragun bejn il-kwantitajiet ta’ l-esportazzjoni totali indikati fit-tweġibiet tal-kwestjonarju tat-tliet produtturi li jesportaw li qed jikkooperaw u l-importazzjonijiet totali li huma l-oġġett ta’ dumping mir-RPĊ, ikkalkolati kif spjegat fil-premessa (66). Il-perċentwal li nstab kien ta’ 18 %. Fuq din il-bażi, il-livell ta’ kooperazzjoni kien meqjus wieħed baxx. Bħala konsegwenza, il-ħlas ta’ l-esportazzjoni ġie stabbilit b’mod proviżorju fuq il-bażi tat-transazzjonijiet ma’ l-ogħla marġni ta’ dumping u ta’ ħsara li saret minn wieħed miż-żewġ produtturi Ċiniżi li jesportaw li qed jikkooperaw li ngħataw it-TES jew it-TI skond l-Artikolu 18(1) tar-Regolament bażiku u l-ħlas ta’ l-esportazzjoni tat-tielet produttur Ċiniż li jesporta li qed jikkoopera li ma rċevix it-TES jew it-TI.
            
         3.4.2.   L-Eġittu
   
               (57)
            
            
               Iż-żewġ produtturi Eġizzjani li jesportaw għamlu l-bejgħ ta’ l-esportazzjoni lejn il-Komunità direttament lill-konsumaturi indipendenti. Għalhekk, il-ħlas ta’ l-esportazzjoni ġie stabbilit b’mod proviżorju fuq il-bażi tal-prezzijiet attwali mħallsa jew li jitħallsu għall-prodott ikkonċernat skond l-Artikolu 2(8) tar-Regolament bażiku.
            
         3.4.3.   Il-Każakstan
   
               (58)
            
            
               Minħabba n-nuqqas ta’ kooperazzjoni, jiġifieri r-rifjut tal-produttur li jesporta ta’ verifika fuq il-post ta’ data sottomessa, il-ħlas ta’ l-esportazzjoni kellu jiġi stabbilit skond l-Artikolu 18(1) tar-Regolament bażiku. Dan l-esportatur ġie mgħarraf dwar il-konsegwenzi ta’ nuqqas ta’ kooperazzjoni. Ħlas ta’ importazzjoni medju mgħobbi għall-Każakstan fuq il-bażi tad-data ta’ l-importazzjoni ta’ l-Euro stat għall-PI instab b’mod proviżorju li kien xieraq.
            
         3.4.4.   L-ex-Repubblika Jugoslava tal-Maċedonja
   
               (59)
            
            
               Il-produttur li jesporta għamel il-bejgħ ta’ l-esportazzjoni lejn il-Komunità direttament lill-konsumaturi indipendenti. Għalhekk, il-ħlas ta’ l-esportazzjoni ġie stabbilit b’mod proviżorju fuq il-bażi tal-prezzijiet attwali mħallsa jew li jitħallsu għall-prodott ikkonċernat skond l-Artikolu 2(8) tar-Regolament bażiku.
            
         3.4.5.   Ir-Russja
   
               (60)
            
            
               Iż-żewġ produtturi Russi li jesportaw għamlu l-importazzjonijiet tagħhom permezz ta’ partijiet relatati. Il-ħlas ta’ l-esportazzjoni ġie għalhekk maħdum fuq il-bażi tal-prezzijiet li bihom il-prodotti importati għall-ewwel reġgħu nbiegħu lil xerrejja indipendenti. Skond l-Artikolu 2(9) tar-Regolament bażiku saru aġġustamenti għall-ispejjeż kollha li saru bejn l-importazzjoni u l-bejgħ mill-ġdid u għall-profitti akkumulati.
            
         3.5.   Il-paragun
   
               (61)
            
            
               Il-paragun bejn il-valur normali u l-prezz għall-esportazzjoni sar fuq bażi ex-fabbrika.
            
         
               (62)
            
            
               Bl-għan li jsir tqabbil ġust bejn il-valur normali u l-prezz għall-esportazzjoni, saru l-konċessjonijiet xierqa f’forma ta’ aġġustamenti għal differenzi li jaffettwaw il-prezzijiet u t-tqabbil tal-prezz skond l-Artikolu 2(10) tar-Regolament bażiku. Għall-produtturi li jesportaw kollha li ġew investigati, fejn kien japplika u kien iġġustifikat ingħataw konċessjonijiet għad-differenzi fl-ispejjeż tat-trasport, fit-trasport tal-merkanzija fuq l-oċean u fl-ispejjeż ta’ l-assigurazzjoni, fl-immaniġġjar, fit-tagħbija u l-ispejjeż anċillari, fl-ispejjeż ta’ l-ippakkjar, fl-ispejjeż tal-kreditu, fl-ispejjeż tal-garanzija u fil-kummissjonijiet.
            
         
               (63)
            
            
               Fil-każ ta’ produttur li jesporta Russu u wieħed Eġizzjan ġie mitlub biex isiru aġġustamenti fil-livell tal-kummerċ. Dawn it-talbiet kellhom jiġu rrifjutati għax il-kumpaniji ma urewx li aġġustamenti bħal dawn kienu mistħoqqa, jiġifieri billi juru li kien hemm differenzi konsistenti u distinti fil-funzjonijiet u l-prezzijiet għal-livelli tal-kummerċ differenti fis-suq domestiku tal-pajjiżi rispettivi li jesportaw kif stipulat mill-Artikolu 2(10)(d) tar-Regolament bażiku.
            
         3.6.   Il-marġni tad-dumping
   3.6.1.   Il-metodoloġija ġenerali
   
               (64)
            
            
               Skond l-Artikoli 2(11) u (12) il-marġni tad-dumping ġew stabbiliti fuq il-bażi ta’ paragun ta’ valur normali medju mgħobbi skond it-tip ta’ prodott ma’ prezz ta’ l-esportazzjoni medju mgħobbi skond it-tip ta’ prodott kif stabbilit hawn fuq.
            
         
               (65)
            
            
               Għal dawk il-produtturi esportaturi li la wieġbu l-kwestjonarju u lanqas ma wrew lilhom infushom b’xi mod ieħor, il-marġni tad-dumping kien stabbilit fuq il-bażi tal-fatti disponibbli, skond l-Artikolu 18(1) tar-Regolament bażiku.
            
         
               (66)
            
            
               Sabiex jiġi ddeterminat il-marġni tad-dumping għall-produtturi li jesportaw li mhux jikkooperaw il-livell ta’ nuqqas ta’ kooperazzjoni l-ewwel ġie stabbilit. Għal dan l-għan, il-volum ta’ l-esportazzjonijiet lejn il-Komunità li ġie rrapportat mill-produtturi li jesportaw li qed jikkooperaw ġie mqabbel ma’ l-istatistiċi ta’ l-importazzjoni ta’ l-Eurostat ekwivalenti.
            
         
               (67)
            
            
               Fejn il-livell ta’ nuqqas ta’ kooperazzjoni kien għoli, jiġifieri aktar minn 20 %, kien meqjus xieraq li jiġi stabbilit marġni tad-dumping għall-produtturi li jesportaw li mhux jikkooperaw fuq livell aktar għoli mill-ogħla marġni tad-dumping stabbilit għall-produtturi li jesportaw li qed jikkooperaw. Fil-fatt, hemm raġuni biex wieħed jaħseb li l-ogħla livell ta’ nuqqas ta’ kooperazzjoni jirriżulta mill-produtturi li jesportaw li mhux jikkooperaw fil-pajjiżi investigati li ġeneralment wettqu d-dumping fuq livell ogħla minn kwalunkwe produttur li jesporta li qed jikkoopera. F’każijiet bħal dawn (jiġifieri fir-RPĊ u fir-Russja) il-marġni tad-dumping ġie għalhekk stabbilit fuq livell li jikkorrispondi għall-marġni tad-dumping medju mgħobbi ta’ l-aktar tipi ta’ prodotti rappreżentattivi mibjugħa tal-produtturi li jesportaw li qed jikkooperaw bl-ogħla marġni tad-dumping u ta’ ħsara skond valutazzjoni għal kull produttur esportatur li jikkoopera.
            
         
               (68)
            
            
               Fejn il-livell ta’ kooperazzjoni kien għoli (jiġifieri fejn l-esportaturi li mhux jikkooperaw jirrappreżentaw inqas minn 20 %), kien meqjus xieraq li jiġi stabbilit marġni tad-dumping għall-produtturi kollha li jesportaw li mhux jikkooperaw fuq il- livell ta’ l-ogħla marġni tad-dumping u ta’ ħsara li nstab għal produttur li jesporta li qed jikkoopera fil-pajjiż konċernat, peress li ma kien hemm l-ebda raġuni biex wieħed jaħseb li kull produttur li jesporta li mhux jikkoopera wettaq dumping fuq livell aktar baxx.
            
         3.6.2.   Il-marġni tad-dumping
   3.6.2.1.   RPĊ
   (a)   Għall-produtturi li qed jikkooperaw li ngħataw it-TES u t-TI
   
               (69)
            
            
               Għall-kumpaniji li ngħataw it-TES jew it-TI, il-valur normali medju mgħobbi ta’ kull tip ta’ prodott ikkonċernat esportat lejn il-Komunità ġie mqabbel mal-prezz ta’ l-esportazzjoni medju mgħobbi tip ta’ prodott ikkonċernat korrispondenti, kif provdut fl-Artikolu 2(11) u (12) tar-Regolament bażiku.
            
         
               (70)
            
            
               Fuq din il-bażi, marġnijiet tad-dumping medji mgħobbija proviżorji espressi bħala perċentwal tal-prezz CIF fil-fruntiera tal-Komunità, bid-dazju mhux imħallas, huma:
               
                           Kumpanija
                        
                        
                           Marġni tad-dumping proviżorju
                        
                     
                           Erdos Xijin Kuang Co., Ltd. u
                        
                        
                           2,8  %
                        
                     
                           Lanzhou Good Land Ferroalloy Factory Co., Ltd.
                        
                        
                           57,2  %
                        
                     
         (b)   Għall-produtturi kollha li jesportaw l-oħra
   
               (71)
            
            
               Il-marġni tad-dumping madwar id-dinja ġie kkalkulat fuq il-bażi ta’ paragun bejn il-prezz ta’ l-esportazzjoni kif stabbilit fil-premessa 56 u l-valur normali kif stabbilit fil-premessi 46 sa 47.
            
         
               (72)
            
            
               Fuq din il-bażi l-livell ta’ dumping madwar id-dinja ġie stabbilit b’mod proviżorju għal 60,7 % tal-prezz CIF fuq il-fruntiera tal-Komunità, bid-dazju mhux imħallas.
            
         3.6.2.2.   L-Eġittu
   
               (73)
            
            
               Kien hemm kooperazzjoni sinifikanti tal-produtturi li jesportaw fl-Eġittu (madwar 95 %). Il-marġnijiet tad-dumping proviżorji, espressi bħala perċentwal tal-prezz ta’ l-importazzjoni CIF fil-fruntiera tal-Komunità bid-dazju mhux imħallas, huma kif ġej:
               
                           —
                        
                        
                           Il-Kumpanija Eġizzjana Ferroalloys, il-Kajr 20,4 %
                        
                     
                           —
                        
                        
                           L-Industriji Kemikali Eġizzjani KIMA, il-Kajr 24,8 %
                        
                     
                           —
                        
                        
                           L-oħrajn kollha 20,4 %
                        
                     
         3.6.2.3.   Il-Każakstan
   
               (74)
            
            
               Fin-nuqqas ta’ kooperazzjoni ġie stabbilit biss marġni tad-dumping ta’ madwar id-dinja. Il-marġni tad-dumping proviżorju, espress bħala perċentwal tal-prezz ta’ l-importazzjoni CIF fil-fruntiera tal-Komunità bid-dazju mhux imħallas, huwa kif ġej:
               
                           —
                        
                        
                           Il-Każakstan 37,1 %
                        
                     
         3.6.2.4.   L-ex-Repubblika Jugoslava tal-Maċedonja
   
               (75)
            
            
               Peress li l-produtturi li jesporta li qed jikkoopera huwa virtwalment l-uniku produttur tal-FeSi fl-ex-Repubblika Jugoslava tal-Maċedonja, il-kooperazzjoni kienet għolja. Il-marġnijiet tad-dumping proviżorji, espressi bħala perċentwal tal-prezz ta’ l-importazzjoni CIF fil-fruntiera tal-Komunità bid-dazju mhux imħallas, huma kif ġej:
               
                           —
                        
                        
                           SILMAK DOOEL Export Import, Jegunovce 5,4 %
                        
                     
                           —
                        
                        
                           L-oħrajn kollha 5,4 %
                        
                     
         3.6.2.5.   Ir-Russja
   
               (76)
            
            
               Kien hemm nuqqas ta’ kooperazzjoni sinifikanti tal-produtturi li jesportaw fir-Russja (madwar 95 %). Il-marġnijiet tad-dumping proviżorji, espressi bħala perċentwal tal-prezz ta’ l-importazzjoni CIF fil-fruntiera tal-Komunità bid-dazju mhux imħallas, huma kif ġej:
               
                           —
                        
                        
                           Il-Grupp Chemk (Chelyabinsk Electrometallurgical Integrated Plant u Kuznetsk Ferroalloy Works), Chelyabinsk u Novokuznetsk 22,8 %
                        
                     
                           —
                        
                        
                           Il-Grupp tal-Kumpaniji ICT (Bratsk Ferroalloy Plant, Bratsk 22,2 %
                        
                     
                           —
                        
                        
                           L-oħrajn kollha 25,5 %
                        
                     
         4.   IL-ĦSARA
   4.1.   Il-produzzjoni tal-Komunità
   
               (77)
            
            
               L-investigazzjoni stabbilixxiet li l-prodott simili huwa manifatturat minn seba’ produtturi fil-komunità. L-ilment tressaq f’isem ħamsa minn dawn il-produtturi. Wara l-bidu, is-sitt produttur iddeċieda li jgħin il-proċediment billi jikkoopera bis-sħiħ fl-investigazzjoni. Il-produttur li baqa’ ma ħa l-ebda pożizzjoni u ma forna l-ebda data.
            
         4.2.   Id-definizzjoni ta’ l-industrija Komunitarja
   
               (78)
            
            
               Is-sitt produtturi li qed jikkooperaw tal-Komunità kienu responsabbli għal 95 % tal-produzzjoni tal-Komunità tal-FeSi matul il-PI. Huma għalhekk meqjusin li jikkostitwixxu l-industrija Komunitarja fit-tifsira ta’ l-Artikolu 4(1) u Artikolu 5(4) tar-Regolament bażiku.
            
         
               (79)
            
            
               Ċerti partijiet interessati argumentaw li l-ħames produtturi li appoġġjaw l-ilment ma kinux għalkollox f’sitwazzjonijiet ekonomiċi simili u li għallinqas tnejn minnhom ma tistax issirilhom ħsara. Għalhekk dawn iż-żewġ produtturi tal-Komunità għandhom ikunu esklużi mill-investigazzjoni kurrenti, li tista’ twassal għal nuqqas ta’ locus standi.
            
         
               (80)
            
            
               F’dan ir-rigward, huwa osservat li skond l-Artikolu 4 tar-regolament bażiku it-terminu ‘l-industrija Komunitarja’ jirreferi għall-produtturi tal-Komunità li s-sehem kollettiv tagħhom jirrappreżenta proporzjon maġġuri tal-produzzjoni totali tal-Komunità. L-istess Artikolu jistipula ċ-ċirkustanzi f’liema ċerti produtturi tal-Komunità jistgħu jiġu esklużi mid-definizzjoni ta’ l-industrija Komunitarja. Dawn iċ-ċirkustanzi ma jinkludux il-prestazzjoni tal-produtturi tal-Komunità. Barra dan, l-esklużjoni ta’ produtturi bbażata fuq il-prestazzjoni tmur kontra l-veru prinċipju li tagħmel valutazzjoni oġġettiva tas-sitwazzjoni ta’ l-industrija Komunitarja. Fuq il-bażi ta’ dan t’hawn fuq, it-talba ġiet irrifjutata.
            
         4.3.   Il-konsum tal-Komunità
   
               (81)
            
            
               Il-konsum tal-Komunità ġie stabbilit fuq il-bażi tal-volumi tal-bejgħ ta’ l-industrija Komunitarja fis-suq tal-Komunità u l-volum tal-bejgħ stmat tal-produtturi li mhux jikkooperaw fil-Komunità u l-importazzjonijiet mill-pajjiżi konċernati u pajjiżi terzi oħra, ibbażati fuq il-Eurostat. Il-konsum tal-Komunità tal-FeSi baqa’ pjuttost stabbli matul il-perjodu meqjus bl-eċċezzjoni ta’ l-2003 u l-2004 meta żdied b’6 % minħabba d-domanda kbira eċċezzjonali mill-industrija ta’ l-azzar.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Il-konsum tal-Komunità (tunnellati)
                        
                        
                           871 794 
                        
                        
                           922 978 
                        
                        
                           881 930 
                        
                        
                           883 311 
                        
                     
                           Indiċi
                        
                        
                           100 
                        
                        
                           106 
                        
                        
                           101 
                        
                        
                           101 
                        
                     
         4.4.   L-importazzjonijiet fil-Komunità mill-pajjiżi kkonċernati
   4.4.1.   Il-valutazzjoni kumulattiva ta’ l-effetti ta’ l-importazzjonijiet li huma l-oġġett ta’ dumping
   
               (82)
            
            
               Il-Kummissjoni qieset jekk l-effetti ta’ l-importazzjonijiet tal-FeSi li joriġinaw fir-RPĊ, fl-Eġittu, fil-Każakstan, fl-ex-Repubblika Jugoslava tal-Maċedonja u fir-Russja għandhomx jiġu vvalutati b’mod kumulattiv skond l-Artikolu 3(4) tar-Regolament bażiku.
            
         
               (83)
            
            
               Il-marġni tad-dumping li nstab għall kull wieħed mill-pajjiżi kkonċernati kien aktar minn de minimis, il-volum ta’ l-importazzjonijiet minn kull wieħed minn dawn il-pajjiżi ma kienx negliġibbli u l-valutazzjoni kumulattiva kienet meqjusa xierqa fir-rigward tal-kondizzjonijiet tal-kompetizzjoni bejn l-importazzjonijiet mill-pajjiżi kkonċernati u l-prodott simili tal-Komunità. Kondizzjonijiet simili ta’ kompetizzjoni ġew provati mill-fatt li l-prodott ikkonċernat importat mill-pajjiżi kkonċernati u l-prodott simili li jiġi prodott u mibjugħ mill-IK fis-suq tal-Komunità kienu l-istess u mqassma permezz ta’ l-istess mezzi ta’ kummerċ. Barra dan, il-volumi kollha ta’ l-importazzjonijiet kienu sostanzjali, u rriżultaw f’ishma sinifikanti fis-swieq.
            
         
               (84)
            
            
               Fuq il-bażi ta’ dan t’hawn fuq, ġie konkluż li l-kondizzjonijiet li jiġġustifikaw il-valutazzjoni kumulattiva ta’ l-importazzjonijiet tal-FeSi li joriġinaw fir-RPĊ, fl-Eġittu, fil-Każakstan, fl-ex-Repubblika Jugoslava tal-Maċedonja u fir-Russja ġew sodisfatti.
            
         4.4.2.   Il-volum akkumulat u s-sehem tas-suq
   
               (85)
            
            
               Il-volumi ta’ l-importazzjoni mir-RPĊ, mill-Eġittu, mill-Każakstan, mill-ex-Repubblika Jugoslava tal-Maċedonja u mir-Russja, kif maħruġin mill-Eurostat, żdiedu b’mod sinifikanti minn 134 081 tunnellata fl-2003 għal 452 108 tunnellata fil-PI. Is-sehem maqgħud tas-suq tagħhom żdied b’mod kontinwu minn 15,4 % għal 51,2 % matul l-istess perjodu. Dan ried jitqies fl-isfond ta’ konsum kważi stabbli – bl-eċċezzjoni ta’ l-2004 kif spjegat hawn fuq.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Il-volumi ta’ l-importazzjoni
                           (tunnellati)
                        
                        
                           134 081 
                        
                        
                           198 164 
                        
                        
                           319 265 
                        
                        
                           452 108 
                        
                     
                           Indiċi
                        
                        
                           100 
                        
                        
                           148 
                        
                        
                           238 
                        
                        
                           337 
                        
                     
                           Sehem tas-suq
                        
                        
                           15,4  %
                        
                        
                           21,5  %
                        
                        
                           36,2  %
                        
                        
                           51,2  %
                        
                     
                           Il-prezz tal-bejgħ għal kull unità
                           (EUR/tunnellata)
                        
                        
                           557 
                        
                        
                           580 
                        
                        
                           569 
                        
                        
                           574 
                        
                     
                           Indiċi
                        
                        
                           100 
                        
                        
                           104 
                        
                        
                           102 
                        
                        
                           103 
                        
                     
         4.4.3.   Il-prezzijiet
   4.4.3.1.   L-evoluzzjoni tal-prezzijiet
   
               (86)
            
            
               Bejn l-2003 u l-PI, il-prezz ta’ l-importazzjonijiet medju tal-prodott ikkonċernat li joriġina fil-pajjiżi kkonċernati żdied bi 3 %. B’mod speċifiku, il-prezzijiet żdiedu b’4 % fl-2004 (sena magħrufa għaż-żieda sinifikanti fid-domanda ta’ l-azzar madwar id-dinja), naqsu bi 2 % s-sena ta’ wara fl-2005 u mbagħad żdiedu b’madwar 1 % fil-PI.
            
         4.4.3.2.   Il-bejgħ bi prezzijiet irħas
   
               (87)
            
            
               Għad-determinazzjoni tat-traħħis fil-prezzijiet il-Kummissjoni analizzat data li tirreferi għall-PI. L-industrija Komunitarja u l-produtturi li jesportaw ikkonċernati ġew mitluba jipprovdu informazzjoni dwar il-prezzijiet tal-bejgħ tal-FeSi kategorizzati f’mudelli skond il-kriterji indikati fil-premessa 38 hawn fuq.
            
         
               (88)
            
            
               Il-prezzijiet tal-bejgħ rilevanti ta’ l-industrija Komunitarja kienu dawk lill-konsumaturi indipendenti, aġġustati fejn meħtieġ għal livell qabel ma ġew inklużi x-xogħlijiet, jiġifieri teskludi l-ispejjeż tat-trasport fil-Komunità u wara li jitnaqqsu l-iskonti u t-tnaqqis fil-prezz. Dawn il-prezzijiet ġew imqabbla mal-prezzijiet ta’ l-importazzjonijiet tal-produtturi li jikkooperaw ikkonċernati. Fir-rigward tal-Każakstan, peress li ma kienx kemm kooperazzjoni, il-prezz ta’ l-esportazzjoni medju mgħobbi oriġina mill-Eurostat. Għar-RPĊ, l-Eġittu, il-Każakstan, l-ex-Repubblika Jugoslava tal-Maċedonja u r-Russja il-paragun sar mal-prezzijiet ta’ l-esportazzjoni mitluba mill-produtturi li jesportaw li jikkooperaw, wara li jitħallsu l-iskonti, aġġustati kif xieraq, fejn meħtieġ, għall-prezzijiet CIF fil-fruntiera tal-Komunità u aġġustati kif xieraq għat-tneħħija tad-dazji konvenzjonali u l-ispejjeż tar-rilaxx doganali.
            
         
               (89)
            
            
               Il-paragun wera li matul il-PI il-prodott ikkonċernat mibjugħ fis-suq tal-Komunità naqqas il-prezzijiet ta’ l-industrija Komunitarja bejn 4 % u 11 %, skond il-produttur li jesporta kkonċernat, bl-eċċezzjoni ta’ produttur li jesporta Russu, Eġizzjan u dak fl-ex-Repubblika Jugoslava tal-Maċedonja, għal liema ma nstab l-ebda traħħis fil-prezzijiet. Iżda fuq bażi ta’ tip tip instab li f’diversi ċirkostanzi l-prezzijiet ipprattikati mill-produtturi li jesportaw ikkonċernati kienu konsiderevolment aktar baxxi mill-marġnijiet ta’ traħħis fil-prezzijiet li huma ’l fuq mill-medja jew fil-każ tal-produtturi li jesportaw fejn ma nstab l-ebda traħħis fil-prezzijiet totali, il-marġnijiet ta’ traħħis fil-prezzijiet ġew stabbiliti għal ċerti tipi ta’ prodotti. Barra dan, fir-rigward tat-telf sinifikanti li kienet għamlet l-industrija Komunitarja, il-marġnijiet ta’ traħħis fil-prezzijiet ma jurux l-effett sħiħ ta’ l-importazzjonijiet li huma l-oġġett ta’ dumping fuq il-prezzijiet peress li kien hemm tnaqqis konsiderevoli fil-prezzijiet. Fl-aħħar nett, l-ammont tat-traħħis fil-prezzijiet li nstab m’għandux jitqies insinifikanti billi tqis in-natura tal-prodott li huwa kommodità, sensittiv anki għal varjazzjonijiet żgħar fil-prezzijiet.
            
         4.5.   Is-sitwazzjoni ta’ l-industrija Komunitarja
   
               (90)
            
            
               Skond l-Artikolu 3(5) tar-Regolament bażiku, l-eżaminazzjoni ta’ l-impatt ta’ l-importazzjonijiet li huma l-oġġett ta’ dumping fuq l-industrija Komunitarja kienet tinkludi analiżi tal-fatturi u l-indiċi ekonomiċi kollha li għandhom piż fuq l-istat ta’ l-industrija matul il-perjodu meqjus.
            
         4.5.1.   Il-produzzjoni, il-kapaċità ta’ produzzjoni u l-użu tal-kapaċità
   
               (91)
            
            
               Il-produzzjoni naqset b’40 % bejn l-2003 u il-PI. L-evoluzzjoni tal-volumi tal-produzzjoni kienet kif ġej:
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Produzzjoni (tunnellati)
                        
                        
                           272 364 
                        
                        
                           267 149 
                        
                        
                           211 906 
                        
                        
                           163 908 
                        
                     
                           Indiċi
                        
                        
                           100 
                        
                        
                           98 
                        
                        
                           78 
                        
                        
                           60 
                        
                     
         
               (92)
            
            
               Il-kapaċità ta’ produzzjoni ġiet stabbilita fuq il-bażi tal-kapaċità nominali teoretika ta’ l-unitajiet ta’ produzzjoni ta’ l-industrija Komunitarja. F’dan ir-rigward il-kapaċità ta’ produzzjoni baqgħet stabbli matul il-perjodu meqjus. Bħala riżultat tat-tnaqqis fil-volumi tal-produzzjoni, l-użu tal-kapaċità naqset bl-istess proporzjon tal-produzzjoni matul il-perjodu meqjus.
            
         
               (93)
            
            
               Madankollu, sabiex jitqies il-fatt li ż-żewġ produtturi fil-Komunità bidlu parti mill-produzzjoni tagħhom mill-FeSi għal Ferroalloys matul il-perjodu meqjus, il-kapaċità ta’ produzzjoni ġiet aġġustata skond il-każ.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Il-kapaċità ta’ produzzjoni
                        
                        
                           348 261 
                        
                        
                           348 261 
                        
                        
                           325 601 
                        
                        
                           325 601 
                        
                     
                           Indiċi
                        
                        
                           100 
                        
                        
                           100 
                        
                        
                           93 
                        
                        
                           93 
                        
                     
                           L-użu tal-kapaċità
                        
                        
                           78  %
                        
                        
                           77  %
                        
                        
                           65  %
                        
                        
                           50  %
                        
                     
                           Indiċi
                        
                        
                           100 
                        
                        
                           99 
                        
                        
                           83 
                        
                        
                           64 
                        
                     
         4.5.2.   Il-ħażniet
   
               (94)
            
            
               Il-ħażniet niżlu b’46 % matul il-perjodu meqjus, billi rriflettew it-tnaqqis fl-output tal-produzzjoni ta’ l-industrija Komunitarja.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Ħażniet (tunnellati)
                        
                        
                           29 432 
                        
                        
                           30 741 
                        
                        
                           21 525 
                        
                        
                           15 630 
                        
                     
                           Indiċi
                        
                        
                           100 
                        
                        
                           104 
                        
                        
                           73 
                        
                        
                           53 
                        
                     
         4.5.3.   Il-volum tal-bejgħ, l-ishma tas-suq u l-prezzijiet unitarji medji fil-Komunità
   
               (95)
            
            
               Il-bejgħ tal-FeSi mill-industrija Komunitarja lill-konsumaturi indipendenti fis-suq tal-Komunità naqas b’rata konsistenti minn 250 316 tunnellata fl-2003 għal 156 633 tunnellata fil-PI, jiġifieri bi 38 %. Għalhekk l-industrija Komunitarja esperjenzat telf tas-sehem tas-suq li jammonta għal 11-il punt perċentwal. Is-sehem tas-suq waqa’ minn 28,7 % fl-2003 għal 17,7 % fil-PI.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Il-volum tal-bejgħ fil-KE (tunnellati)
                        
                        
                           250 316 
                        
                        
                           244 561 
                        
                        
                           197 782 
                        
                        
                           156 920 
                        
                     
                           Indiċi
                        
                        
                           100 
                        
                        
                           98 
                        
                        
                           79 
                        
                        
                           63 
                        
                     
                           Is-sehem tas-suq
                        
                        
                           28,7  %
                        
                        
                           26,5  %
                        
                        
                           22,4  %
                        
                        
                           17,7  %
                        
                     
                           Indiċi
                        
                        
                           100 
                        
                        
                           92 
                        
                        
                           78 
                        
                        
                           62 
                        
                     
         
               (96)
            
            
               Il-prezzijiet tal-bejgħ medji għal konsumaturi mhux relatati fis-suq tal-Komunità baqa’ pjuttost stabbli bejn l-2004 u il-PI wara żieda ta’ 10 % bejn l-2003 u l-2004. B’mod speċifiku, sar tnaqqis żgħir fil-prezz bejn l-2004 u l-2005, u wara dan il-prezzijiet reġgħu laħqu l-livell ta’ l-2004. Iż-żieda fil-prezz irriflettiet ċerta żieda fl-ispejjeż u bidla għal ċerti prodotti ta’ valur ogħla li twassal biex jaqgħu l-ishma tas-suq. Il-livelli tal-prezzijiet kurrenti, madankollu, huma insostenibbli peress li l-industrija Komunitarja hija mġiegħla tbiegħ taħt il-prezz totali sabiex tibqa’ fis-suq.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Il-prezz medju mgħobbi
                           (EUR/tunnellata)
                        
                        
                           623 
                        
                        
                           685 
                        
                        
                           670 
                        
                        
                           686 
                        
                     
                           Indiċi
                        
                        
                           100 
                        
                        
                           110 
                        
                        
                           107 
                        
                        
                           110 
                        
                     
         4.5.4.   Il-profittabbiltà u l-likwidità
   
               (97)
            
            
               Matul il-perjodu meqjus il-profittabbiltà ta’ l-industrija Komunitarja naqset minn profitt baxx ta’ 2,3 % fl-2003 għal – 12,9 % fil-PI. Żieda żgħira tista’ tiġi osservata fl-2004, li kienet sena eċċezzjonalment prosperuża għan-negozju ta’ l-azzar u l-industrija relatata tiegħu. Madankollu, wara dan il-perjodu kien hemm tnaqqis sinifikanti f’termini ta’ profittabbiltà. Ir-raġuni prinċipali għal dan l-iżvilupp huwa t-tnaqqis drammatiku fl-output tal-produzzjoni ta’ l-industrija Komunitarja (– 40 %) u t-tnaqqis korrispondenti tagħha fl-użu tal-kapaċità (-18-il punt perċentwal) li wassal għal żieda relattivament għolja ta’ l-ispejjes fissi unitarji għal kull unità prodotta u li ma ħalliex lill-industrija Komunitarja tibbenefika mill-ekonomiji fl-iskala li l-użi ta’ kapaċità għolja kienu jinvolvu. Fi grad inqas, il-profittabbiltà ġiet affettwata b’mod negattiv mill-fatt li mill-2004 l-industrija Komunitarja ma kinitx kapaċi żżid il-prezzijiet tal-bejgħ tagħha fil-livell meħtieġ biex tkopri ż-żidiet fil-prezzijiet ta’ l-enerġija u ta’ ċerti materjali primi li akkumulaw minn dik is-sena.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Il-marġni ta’ profitt ta qabel it-taxxa
                        
                        
                           2,3  %
                        
                        
                           2,7  %
                        
                        
                           –9,2  %
                        
                        
                           –12,9  %
                        
                     
         
               (98)
            
            
               Il-likwidità ddeterjorat ukoll matul il-perjodu meqjus, billi rriflettiet it-tendenza negattiva t’hawn fuq fil-profittabbiltà.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Likwidità (EUR)
                        
                        
                           7 834 497 
                        
                        
                           10 029 457 
                        
                        
                           –10 103 355 
                        
                        
                           –12 081 451 
                        
                     
                           Indiċi
                        
                        
                           100 
                        
                        
                           128 
                        
                        
                           – 129 
                        
                        
                           – 154 
                        
                     
         4.5.5.   L-investimenti, il-qligħ fuq l-investimenti, u l-abbiltà li jiġi akkwistat il-kapital
   
               (99)
            
            
               L-investimenti urew tendenza pożittiva matul il-perjodu meqjus. L-investimenti huma prinċipalment marbuta mar-rinovar tat-tagħmir ta’ produzzjoni biex ikun konformi mal-ħtiġijiet ambjentali.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           L-investimenti (EUR)
                        
                        
                           1 917 786 
                        
                        
                           3 145 409 
                        
                        
                           9 788 877 
                        
                        
                           5 827 463 
                        
                     
                           Indiċi
                        
                        
                           100 
                        
                        
                           164 
                        
                        
                           510 
                        
                        
                           304 
                        
                     
         
               (100)
            
            
               Il-qligħ fuq l-investiment mill-produzzjoni u l-bejgħ tal-prodott simili kien negattiv u naqas b’mod sostanzjali matul il-perjodu meqjus, billi rrifletta t-tendenza negattiva msemmija hawn fuq fil-profittabbiltà.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Il-qligħ fuq l-investiment
                        
                        
                           18,9  %
                        
                        
                           19,8  %
                        
                        
                           –46,5  %
                        
                        
                           –47,3  %
                        
                     
                           Indiċi
                        
                        
                           100 
                        
                        
                           105 
                        
                        
                           – 246 
                        
                        
                           – 250 
                        
                     
         
               (101)
            
            
               Ma kien hemm l-ebda indikazzjoni li l-industrija Komunitarja, li tikkonsisti essenzjalment minn kumpaniji ta’ daqs medju involuti ukoll fil-produzzjoni ta’ prodotti oħra, iltaqgħet ma’ problemi biex takkwista l-kapital għall-attivitajiet tagħha u għalhekk ġie konkluż li l-industrija Komunitarja kienet f’pożizzjoni li takkwista l-kapital għall-attivitajiet tagħha matul il-perjodu meqjus.
            
         4.5.6.   L-impjieg, il-produttività u l-pagi
   
               (102)
            
            
               L-evoluzzjoni ta’ l-impjieg, il-produttività u l-pagi kienet kif ġej:
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Numru ta’ impjegati
                        
                        
                           1 579 
                        
                        
                           1 155 
                        
                        
                           1 141 
                        
                        
                           1 153 
                        
                     
                           Indiċi
                        
                        
                           100 
                        
                        
                           73 
                        
                        
                           72 
                        
                        
                           73 
                        
                     
                           Produttività (tunnellati/impjegat)
                        
                        
                           172 
                        
                        
                           231 
                        
                        
                           186 
                        
                        
                           142 
                        
                     
                           Indiċi
                        
                        
                           100 
                        
                        
                           134 
                        
                        
                           108 
                        
                        
                           82 
                        
                     
                           Spejjeż tax-xogħol għal kull impjegat
                           (EUR)
                        
                        
                           14 568 
                        
                        
                           19 602 
                        
                        
                           18 107 
                        
                        
                           17 464 
                        
                     
                           Indiċi
                        
                        
                           100 
                        
                        
                           135 
                        
                        
                           124 
                        
                        
                           120 
                        
                     
         
               (103)
            
            
               In-numru ta’ impjegati naqas b’27 % matul il-perjodu meqjus. Bħala riżultat tal-volumi tal-produzzjoni li dejjem jonqsu, il-produttività uriet tendenza negattiva mill-2004. L-ispejjeż tax-xogħol medji għal kull impjegat żdiedu b’20 % matul il-perjodu meqjus.
            
         4.5.7.   It-tkabbir
   
               (104)
            
            
               Filwaqt li l-konsum tal-Komunità żdied biss b’1 % matul il-perjodu meqjus, il-volum ta’ bejgħ ta’ l-industrija Komunitarja naqas b’37 % u b’mod parallel il-volumi ta’ l-importazzjonijiet mill-pajjiżi kkonċernati żdiedu b’35,8 %. Dan wassal għat-telf tas-sehem tas-suq mill-industrija Komunitarja, filwaqt li l-importazzjonijiet ikkonċernati rnexxielhom iżidu tagħhom.
            
         4.5.8.   Id-daqs tal-marġni tad-dumping attwali u l-irkupru mid-dumping ta’ qabel
   
               (105)
            
            
               Il-marġnijiet tad-dumping għar-RPĊ, l-Eġittu, il-Każakstan, l-ex-Repubblika Jugoslava tal-Maċedonja u r-Russja huma speċifikati hawn fuq fit-taqsima tad-dumping. Dawn il-marġnijiet huma b’mod ċar ’il fuq mid-de minimis. Barra dan, minħabba l-volumi u l-prezzijiet ta’ l-importazzjonijiet li huma l-oġġett ta’ dumping, l-impatt tal-marġnijiet tad-dumping attwali ma jistax jitqies li hu negliġibbli.
            
         
               (106)
            
            
               M’hemm l-ebda indikazzjoni li l-industrija Komunitarja qed tirkupra mill-effetti tad-dumping ta’ qabel jew tas-sussidjar. Huwa osservat li l-importazzjonijiet tal-FeSi ma kinux suġġett għal miżuri mill-2001.
            
         4.5.9.   Konklużjoni dwar il-ħsara
   
               (107)
            
            
               L-analiżi ta’ l-indikaturi tal-ħsara turi li s-sitwazzjoni ta’ l-industrija Komunitarja iddeterjorat b’mod sinifikanti wara l-2003 u laħqet l-aktar punt baxx tagħha fil-PI, meta l-industrija għamlet telf ta’ 12,9 %.
            
         
               (108)
            
            
               Fil-kuntest ta’ konsum pjuttost stabbli matul il-perjodu meqjus, il-produzzjoni tal-Komunità naqset b’40 % u l-użu tal-kapaċità tagħha bi 28 punt perċentwal matul l-istess perjodu. Il-bejgħ fis-suq tal-Komunità naqas b’37 % f’termini ta’ volum u b’31 % f’termini ta’ valur. Dan wassal għal tnaqqis fis-sehem tas-suq minn 28,7 % fl-2003 għal 17,7 % fil-PI. Il-prezzijiet unitarji medji żdiedu b’10 % matul il-perjodu meqjus, iżda baqgħu stabbli bejn l-2004 u l-PI. Madankollu, fir-rigward tat-tnaqqis drammatiku fl-output tal-produzzjoni, li ġie ddettat mill-waqgħa fil-volumi tal-bejgħ, l-industrija Komunitarja tilfet l-ekonomiji ta’ skala kif l-ispejjeż fissi unitarji tagħha għal kull unità prodotta żdiedu b’mod sinifikanti. Barra dan, mill-2004 l-industrija Komunitarja ma kinitx f’pożizzjoni li tistabbilixxi l-prezzijiet tagħha fil-livell meħtieġ sabiex ikun ta’ kumpens għal ċerti żidiet fl-ispejjeż ta’ l-input tagħha. Dawn iż-żewġ fatturi rriżultaw fil-waqgħa sinifikanti fil-profittabbiltà fil-PI.
            
         
               (109)
            
            
               L-investimenti urew tendenza pożittiva minħabba l-ħtiġijiet ambjentali li l-industrija Komunitarja teħtieġ tissodisfa. Il-ħażniet urew ukoll tendenza pożittiva (naqsu fil-valur b’47 % matul il-perjodu meqjus), iżda dan kien prinċipalment minħabba l-waqgħa drammatika fil-livell tal-produzzjoni. L-indikaturi tal-ħsara l-oħra kollha jikkonfermaw is-sitwazzjoni negattiva ta’ l-industrija Komunitarja. Il-qligħ fuq l-investimenti u l-likwidità kienu negattivi u l-produttività naqset.
            
         
               (110)
            
            
               Fid-dawl ta’ dak li ssemma hawn fuq, jista’ jiġi konkluż li l-industrija Komunitarja sofriet ħsara materjali fit-tifsira ta’ l-Artikolu 3(5) tar-Regolament bażiku.
            
         5.   KAWŻALITÀ
   5.1.   Introduzzjoni
   
               (111)
            
            
               Skond l-Artikolu 3(6) u (7) tar-Regolament bażiku, il-Kummissjoni eżaminat jekk l-importazzjonijiet li huma l-oġġett ta’ dumping tal-FeSi li joriġinaw fil-pajjiżi kkonċernati kkaġunawx ħsara lill-industrija Komunitarja sa grad li tista’ tiġi kklassifikata bħala materjali. Fatturi magħrufa oħra differenti mill-importazzjonijiet li huma l-oġġett ta’ dumping, li setgħu fl-istess ħin ikunu qed jagħmlu ħsara lill-industrija Komunitarja, kienu ukoll eżaminati biex ikun żgurat li ħsara possibbli kkaġunata minn dawn il-fatturi l-oħra ma kinitx attribwita lill-importazzjonijiet li huma l-oġġett ta’ dumping.
            
         5.2.   L-effetti ta’ l-importazzjonijiet li huma l-oġġett ta’ dumping
   
   
               (112)
            
            
               Bejn l-2003 u l-PI, il-volum ta’ l-importazzjonijiet li huma l-oġġett ta’ dumping żdied b’mod sinifikanti b’237 % u s-sehem tas-suq korrispondenti tagħhom tas-suq tal-Komunità żdied b’35.8 punt perċentwal. Il-prezz medju ta’ dawn l-importazzjonijiet żdied bi 3 % bejn l-2003 u l-PI, iżda madankollu kien konsiderevolment aktar baxx minn dawk ta’ l-industrija Komunitarja matul il-perjodu meqjus. Matul il-PI il-prezz ta’ l-importazzjonijiet li huma l-oġġett ta’ dumping naqqas ukoll il-prezzijiet ta’ l-industrija Komunitarja bi 3,7 % għal 11 %, skond il-produttur li jesporta, bl-eċċezzjoni tat-tliet produtturi li jesportaw li qed jikkooperaw, li għalihom ma nstab li kien hemm l-ebda traħħis fil-prezz. Barra dan, il-prezzijiet ta’ l-industrija Komunitarja tnaqqsu.
            
         
               (113)
            
            
               Iż-żieda sostanzjali fil-volum ta’ l-importazzjonijiet mill-pajjiżi kkonċernati bi prezzijiet baxxi u li huma l-oġġett ta’ dumping u l-qligħ tagħhom fis-sehem tas-suq matul il-perjodu meqjus ikkoinċidiet mad-deterjorament tas-sitwazzjoni ta’ l-industrija Komunitarja matul l-istess perjodu, b’mod partikolari f’termini ta’ profitabbiltà, prezzijiet tal-bejgħ, sehem tas-suq, produzzjoni, użu tal-kapaċità, likwidità, qligħ fuq l-investimenti u impjiegi. Barra dan, l-industrija Komunitarja ma kinitx kapaċi żżid il-prezzijiet tal-bejgħ tagħha sal-livell meħtieġ biex tkopri l-ispejjeż kollha tagħha, peress li l-prezzijiet tal-bejgħ tagħha tnaqqsu matul il-PI mill-importazzjonijiet li huma l-oġġett ta’ dumping.
            
         
               (114)
            
            
               B’mod proviżorju ġie għalhekk konkluż li l-importazzjonijiet li huma l-oġġett ta’ dumping kellhom impatt konsiderevolment negattiv fuq is-sitwazzjoni ta’ l-industrija Komunitarja.
            
         5.3.   L-effett tal-fatturi l-oħra
   5.3.1.   L-importazzjonijiet minn pajjiżi terzi oħra
   
               (115)
            
            
               L-analiżi ta’ l-importazzjonijiet mill-pajjiżi terzi kollha, barra mill-pajjiżi kkonċernati, kienet ibbażata fuq data mill-Eurostat. Fil-każ tan-Norveġja kien possibbli li tiġi vverifikata d-data bl-informazzjoni pprovduta mill-produtturi tal-pajjiż analogu, li kkonfermat il-kredibbiltà tad-data ta’ l-Eurostat.
            
         
               (116)
            
            
               L-importazzjonijiet globali mill-pajjiżi terzi l-oħra kollha naqsu matul il-perjodu meqjus b’madwar 45 %, jiġifieri minn madwar 477 400 tunnellata fl-2003 għal madwar 264 600 fil-PI. Is-sehem tas-suq korrispondenti naqas minn 54,8 % għal 30 %. Matul l-istess perjodu, il-prezzijiet ta’ dawn l-importazzjonijiet żdiedu b’7 % (minn 609 EUR/tunnellata fl-2003 għal 653 EUR/tunnellata fil-PI). Il-prezz medju ta’ dawn l-importazzjonijiet kien ’il fuq minn dak ta’ l-importazzjonijiet li joriġinaw fil-pajjiżi kkonċernati matul il-perjodu meqjus u ftit aktar baxx minn dak ta’ l-industrija Komunitarja (2,3 % għal 5,7 %) matul l-istess perjodu. Is-sorsi prinċipali ta’ l-importazzjonijiet minn pajjiżi terzi oħra matul il-PI kienu n-Norveġja, l-Iżlanda u l-Venezwela.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Importazzjonijiet mill-pajjiżi terzi barra mill-pajjiżi kkonċernati
                           (f’tunnellati)
                        
                        
                           477 397 
                        
                        
                           470 253 
                        
                        
                           354 883 
                        
                        
                           264 570 
                        
                     
                           Indiċi
                        
                        
                           100 
                        
                        
                           99 
                        
                        
                           74 
                        
                        
                           55 
                        
                     
                           Is-sehem tas-suq
                        
                        
                           54,8  %
                        
                        
                           50,9  %
                        
                        
                           40,2  %
                        
                        
                           30  %
                        
                     
                           Il-prezz tal-bejgħ għal kull unità
                           (EUR/tunnellata)
                        
                        
                           609 
                        
                        
                           646 
                        
                        
                           659 
                        
                        
                           653 
                        
                     
                           Indiċi
                        
                        
                           100 
                        
                        
                           106 
                        
                        
                           108 
                        
                        
                           107 
                        
                     
         5.3.1.1.   In-Norveġja
   
               (117)
            
            
               L-importazzjonijiet min-Norveġja kellhom sa ċertu punt żvilupp simili għal dak ta’ l-industrija Komunitarja, bi tnaqqis konsiderevoli fil-volum u fis-sehem tas-suq matul il-PI, il-prezz medju ta’ l-importazzjonijiet min-Norveġja ammonta għal EUR 686/tunnellata. Dan ifisser li l-prodotti Norveġiżi kienu konsiderevolment ogħla mill-importazzjonijiet mill-pajjiżi kkonċernati u kellhom l-istess livell ta’ prezz bħall-prodotti mibjugħa mill-industrija Komunitarja. Huwa għalhekk konkluż li l-importazzjonijiet min-Norveġja ma kkontribwixxewx għall-ħsara materjali li saret lill-industrija Komunitarja.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Importazzjonijiet min-Norveġja
                           (kwantità f’tunnellati)
                        
                        
                           186 429 
                        
                        
                           274 130 
                        
                        
                           185 334 
                        
                        
                           90 381 
                        
                     
                           Indiċi
                        
                        
                           100 
                        
                        
                           147 
                        
                        
                           99 
                        
                        
                           48 
                        
                     
                           Il-prezz tal-bejgħ għal kull unità fin-Norveġja (EUR/tunnellata)
                        
                        
                           669 
                        
                        
                           668 
                        
                        
                           650 
                        
                        
                           686 
                        
                     
                           Indiċi
                        
                        
                           100 
                        
                        
                           100 
                        
                        
                           97 
                        
                        
                           103 
                        
                     
                           Is-sehem tas-suq
                        
                        
                           21  %
                        
                        
                           30  %
                        
                        
                           21  %
                        
                        
                           10  %
                        
                     
         5.3.1.2.   L-Iżlanda
   
               (118)
            
            
               L-importazzjonijiet mill-Iżlanda żdiedu b’16 % u s-sehem tas-suq ta’ dawn l-importazzjonijiet żdied b’1.2 punt perċentwal matul il-perjodu meqjus (PI = 9,3 %). Dan l-iżvilupp jista’ jiġi spjegat sa ċertu punt mill-fatt li produttur Norveġiż prinċipali trasferixxa parti mill-produzzjoni tiegħu fl-Iżlanda fejn il-kondizzjonijiet għall-produzzjoni tal-FeSi kienu aktar favorevoli. Filwaqt li l-prezz ta’ l-importazzjoni medju mill-Iżlanda kien taħt dak ta’ l-industrija Komunitarja matul il-PI, kien ’il fuq sew mill-prezz ta’ l-importazzjoni medju tal-pajjiżi kkonċernati (12 % ogħla). Għalhekk, filwaqt li ma jistax ikun eskluż li l-importazzjonijiet mill-Iżlanda kellhom ċertu effett fuq is-sitwazzjoni negattiva ta’ l-industrija Komunitarja, dan l-effett ma jistax jitqies li hu ta’ xi importanza materjali meta mqabbel mal-volum u l-prezzijiet ta’ l-importazzjonijiet li huma l-oġġett ta’ dumping.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Importazzjonijiet mill-Iżlanda
                           (kwantità f’tunnellati)
                        
                        
                           70 506 
                        
                        
                           86 120 
                        
                        
                           70 607 
                        
                        
                           81 881 
                        
                     
                           Indiċi
                        
                        
                           100 
                        
                        
                           122 
                        
                        
                           100 
                        
                        
                           116 
                        
                     
                           Il-prezz tal-bejgħ għal kull unità fl-Iżlanda (EUR/tonne)
                        
                        
                           645 
                        
                        
                           612 
                        
                        
                           675 
                        
                        
                           643 
                        
                     
                           Indiċi
                        
                        
                           100 
                        
                        
                           95 
                        
                        
                           105 
                        
                        
                           100 
                        
                     
                           Is-sehem tas-suq
                        
                        
                           8,1  %
                        
                        
                           9,3  %
                        
                        
                           8,0  %
                        
                        
                           9,3  %
                        
                     
         5.3.1.3.   Il-Brażil
   
               (119)
            
            
               It-tielet pajjiż l-aktar importanti fost il-pajjiżi terzi mhux ikkonċernati minn din l-investigazzjoni f’termini ta’ kwantitajiet matul il-PI kien il-Brażil. L-importazzjonijiet mill-Brażil naqsu bi 11 % f’termini ta’ kwantità filwaqt li s-sehem tas-suq naqas b’0,4 % matul il-perjodu meqjus. Matul il-perjodu sħiħ taħt konsiderazzjoni il-prezz medju ta’ l-importazzjonijiet mill-Brażil kien konsiderevolment ’il fuq minn dak ta’ l-industrija Komunitarja. Huwa għalhekk konkluż li l-importazzjonijiet mill-Brażil ma kkontribwixxewx għall-ħsara materjali li saret lill-industrija Komunitarja.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Importazzjonijiet mill-Brażil
                           (kwantità f’tunnellati)
                        
                        
                           29 902 
                        
                        
                           25 028 
                        
                        
                           24 117 
                        
                        
                           26 491 
                        
                     
                           Indiċi
                        
                        
                           100 
                        
                        
                           84 
                        
                        
                           81 
                        
                        
                           89 
                        
                     
                           Il-prezz tal-bejgħ għal kull unità fil-Brażil (EUR/tunnellata)
                        
                        
                           686 
                        
                        
                           732 
                        
                        
                           756 
                        
                        
                           732 
                        
                     
                           Indiċi
                        
                        
                           100 
                        
                        
                           107 
                        
                        
                           110 
                        
                        
                           107 
                        
                     
                           Is-sehem tas-suq
                        
                        
                           3,4  %
                        
                        
                           2,7  %
                        
                        
                           2,7  %
                        
                        
                           3,0  %
                        
                     
         5.3.1.4.   Il-Venezwela
   
               (120)
            
            
               L-importazzjonijiet mill-Venezwela żdiedu b’140 % u s-sehem tas-suq ta’ dawn l-importazzjonijiet żdied b’1.3 punti perċentwali matul il-perjodu meqjus billi laħqu sehem tas-suq ta’ 2,2 % matul il-PI. Dawn dehru f’livelli sinifikanti biss matul il-PI peress li fis-snin l-oħra tal-perjodu meqjus is-sehem tas-suq tagħhom kien taħt il-1 %. Globalment, madankollu, il-Venezwela baqgħet żgħira ħafna fejn jidħol is-suq tal-Komunità. Filwaqt li l-prezz medju ta’ l-importazzjoni mill-Venezwela kien taħt dak ta’ l-industrija Komunitarja matul il-PI, dan kien ’il fuq sew mill-prezz medju ta’ l-importazzjoni tal-pajjiżi kkonċernati (9 % ogħla). Filwaqt li ma jistax jiġi eskluż li dawn l-importazzjonijiet kellhom ċertu effett fuq is-sitwazzjoni negattiva ta’ l-industrija Komunitarja, dan l-effett ma jistax jitqies li hu ta’ xi importanza materjali meta mqabbel mal-volum u l-prezzijiet ta’ l-importazzjonijiet li huma l-oġġett ta’ dumping.
               
                            
                        
                        
                           2003
                        
                        
                           2004
                        
                        
                           2005
                        
                        
                           PI
                        
                     
                           Importazzjonijiet mill-Venezwela
                           (kwantità f’tunnellati)
                        
                        
                           8 255 
                        
                        
                           0 
                        
                        
                           4 489 
                        
                        
                           19 787 
                        
                     
                           Indiċi
                        
                        
                           100 
                        
                        
                           0 
                        
                        
                           54 
                        
                        
                           240 
                        
                     
                           Il-prezz tal-bejgħ għal kull unità fil-Venezwela (EUR/tunnellata)
                        
                        
                           706 
                        
                        
                           0 
                        
                        
                           712 
                        
                        
                           626 
                        
                     
                           Indiċi
                        
                        
                           100 
                        
                        
                           0 
                        
                        
                           101 
                        
                        
                           89 
                        
                     
                           Is-sehem tas-suq
                        
                        
                           0,9  %
                        
                        
                           0  %
                        
                        
                           0,5  %
                        
                        
                           2,2  %
                        
                     
         
               (121)
            
            
               Fuq il-bażi ta’ dan t’hawn fuq, huwa meqjus li l-importazzjonijiet minn pajjiżi terzi oħra ma kkontribwixxewx b’mod materjali għall-ħsara li saret lill-industrija Komunitarja.
            
         5.3.2.   Il-kompetizzjoni mill-produtturi l-oħra tal-Komunità
   
               (122)
            
            
               Kif indikat taħt il-premessa 77 hawn fuq, produttur ieħor tal-Komunità ma kkooperax ma’ l-investigazzjoni. Fuq il-bażi ta’ l-informazzjoni miġbura mill-produtturi li qed jikkooperaw matul l-investigazzjoni, huwa stmat li l-volumi tal-bejgħ u s-sehem tas-suq tiegħu fis-suq tal-Komunità kienu stabbli matul il-perjodu meqjus u baqgħu f’livelli insinifikanti. Il-produttur l-ieħor ukoll ma ggwadanja l-ebda volum tal-bejgħ u sehem tas-suq bi ħsara għall-industrija Komunitarja. Ma kien hemm l-ebda informazzjoni disponibbli dwar il-prezzijiet tal-produttur l-ieħor tal-Komunità.
            
         
               (123)
            
            
               Minħabba dan t’hawn fuq, u minħabba n-nuqqas ta’ informazzjoni għall-kuntrarju, huwa konkluż li l-produttur l-ieħor tal-Komunità ma kkontribwixxiex għall-ħsara li saret lill-industrija Komunitarja.
            
         5.3.3.   L-iżvilupp tad-domanda
   
               (124)
            
            
               Għal dak li jirrigwarda l-iżvilupp tad-domanda, il-konsum li jidher li hemm tal-FeSi fis-suq tal-Komunità bl-eċċezzjoni ta’ l-2004 kien pjuttost stabbli matul il-perjodu meqjus. Għalhekk, il-ħsara materjali li saret lill-industrija Komunitarja ma tistax tiġi attribwita lit-tnaqqis fid-domanda fis-suq tal-Komunità.
            
         5.3.4.   Il-prestazzjoni ta’ l-esportazzjoni ta’ l-industrija Komunitarja
   
               (125)
            
            
               Fir-rigward tal-bejgħ ta’ l-industrija Komunitarja li sar barra mill-Komunità, l-investigazzjoni uriet li kien hemm żieda globali ta’ 69 % f’termini ta’ volum matul il-perjodu meqjus. Matul l-istess perjodu, il-medja tal-prezz tal-bejgħ għal kull unità kienet 22 % ogħla minn dik tas-suq tal-Komunità. Madankollu, is-sehem ta’ l-esportazzjonijiet bħala perċentwal tal-volum tal-bejgħ totali ta’ l-industrija Komunitarja baqa’ f’livell kemmxejn baxx (madwar 3,1 % fir-rigward tal-produzzjoni) matul il-perjodu sħiħ meqjus. Huwa għalhekk konkluż li l-attività ta’ l-esportazzjoni ma setgħetx ikkontribwixxiet b’xi mod għall-ħsara li saret lill-industrija Komunitarja.
            
         5.3.5.   Iċ-ċaqliq fil-kambju
   
               (126)
            
            
               Xi partijiet interessati affermaw li d-deprezzament tad-dollaru Amerikan kontra l-euro kien favorevoli għall-importazzjonijiet tal-FeSi fil-Komunità Ewropea. Bejn l-2003 u l-2004, id-dollaru Amerikan fil-fatt tilef 9,7 % tal-valur tiegħu kontra l-euro. Madankollu, mill-2004 ’l quddiem sa tmiem il-PI d-dollaru Amerikan naqas kontra l-euro bi 2,7 % biss. La l-iżvilupp tal-prezz ta’ l-industrija Komunitarja lanqas il-volumi ta’ l-esportazzjonijiet mill-pajjiżi kkonċernati jew minn pajjiżi terzi oħra ma jirriflettu d-deprezzament pjuttost baxx Amerikan kontra l-euro.
            
         
               (127)
            
            
               Għalhekk id-deprezzament tad-dollaru Amerikan kontra l-euro jrid jitqies bħala negliġibbli u ma jistax jitqies bħala kawża prinċipali tat-telf tas-sehem tas-suq ta’ l-industrija Komunitarja. Konsegwentement, ġie konkluż b’mod proviżorju li l-apprezzament ta’ l-euro fir-rigward tad-dollaru Amerikan ma kienx fattur li jikkaġuna ħsara materjali lill-industrija Komunitarja u l-affermazzjoni ġiet għalhekk irrifjutata.
            
         
               (128)
            
            
               Barra dan, huwa mfakkar li l-investigazzjoni għandha teżamina jekk l-importazzjonijiet li huma l-oġġett ta’ dumping (f’termini ta’ prezzijiet u volumi) għamlux ħsara materjali lill-industrija Komunitarja jew jekk ħsara materjali bħal din saritx minħabba fatturi oħra. F’dan ir-rigward, għal dak li għandu x’jaqsam mal-prezzijiet, l-Artikolu 3(6) tar-Regolament bażiku jiddikjara li huwa meħtieġ li turi li l-livell tal-prezzijiet ta’ l-importazzjonijiet li huma l-oġġett ta’ dumping joħloq ħsara. Dan għalhekk jirreferi sempliċiment għad-differenza bejn il-livelli tal-prezzijiet, u għalhekk m’hemmx il-ħtieġa għall-analiżi tal-fatturi li jaffettwaw il-livell ta’ dawk il-prezzijiet.
            
         
               (129)
            
            
               Dan t’hawn fuq huwa ukoll ikkonfermat mill-ifformular ta’ l-Artikolu 3(7) tar-Regolament bażiku, li jirreferi għal fatturi magħrufa barra mill-importazzjonijiet li huma l-oġġett ta’ dumping. Fil-fatt, il-lista tal-fatturi magħrufa l-oħra f’dan l-Artikolu ma tagħmilx referenza għal xi fattur li jaffettwa l-livell tal-prezz ta’ l-importazzjonijiet li huma l-oġġett ta’ dumping. Fil-qosor, jekk l-esportazzjonijiet jiġu soġġetti għal dumping, u anki jekk ibbenefikaw minn żvilupp favorevoli tar-rati tal-kambju, huwa diffiċli li tara kif l-iżvilupp tar-rati tal-kambju ta’ din ix-xorta jista’ jkun fattur ieħor li jikkaġuna l-ħsara.
            
         
               (130)
            
            
               Għalhekk, l-analiżi tal-fatturi li jaffettwaw il-livell tal-prezzijiet ta’ l-importazzjonijiet li huma l-oġġett ta’ dumping, kemm jekk huma differenzi fil-prezzijiet fir-rati tal-kambju jew xi ħaġa oħra, ma tistax tkun konklussiva u analiżi bħal din tmur lilhinn mill-ħtiġijiet tar-Regolament bażiku. Bl-istess mod fuq din il-bażi, l-affermazzjonijiet li jikkonċernaw iċ-ċaqliq fir-rati tal-kambju ġew irrifjutati b’mod proviżorju.
            
         5.3.6.   Fatturi oħra
   
               (131)
            
            
               Diversi utenti u importaturi argumentaw li l-industrija Komunitarja qed iġġarrab ħsara minħabba l-ispejjeż kbar tal-produzzjoni, b’mod partikolari minħabba ż-żieda fl-ispejjeż ta’ l-elettriku esperjenzati speċjalment fl-Ewropa.
            
         
               (132)
            
            
               Filwaqt li huwa veru li l-ispejjeż ta’ l-elettriku jikkostitwixxu parti prinċipali ta’ l-ispejjeż tal-produzzjoni tal-prodott ikkonċernat, l-investigazzjoni kixfet ukoll li l-prezzijiet ta’ l-enerġija madwar id-dinja kollha, inkluż il-pajjiżi kkonċernati, żdiedu, f’ċerti każijiet għal grad ferm ogħla minn dak fl-Ewropa.
            
         
               (133)
            
            
               F’dan l-isfond il-kwistjoni ta’ l-enerġija ma tistax tikser ir-rabta kawżali bejn l-importazzjonijiet li huma l-oġġett ta’ dumping u l-ħsara materjali li ġarrbet l-industrija Komunitarja.
            
         
               (134)
            
            
               Parti interessata argumentat li l-industrija Komunitarja qed iġġarrab ħsara li ġabitha fuqha hi stess billi qalbet mill-produzzjoni tal-FeSi għal dik ta’ ħadid ieħor, b’mod partikolari tal-ferro-manganiż u tal-manganiż tas-silikon.
            
         
               (135)
            
            
               L-investigazzjoni kixfet li bidla bħal din hija possibbli sakemm il-fran ikunu teknikament mgħammra għal bidla fil-produzzjoni ta’ din ix-xorta. L-industrija Komunitarja għandha biss ftit fran bħal dawn li jillimitaw il-possibbiltajiet tagħha li tibdel il-produzzjoni skond it-tendenzi attwali tas-suq. Fil-fatt tliet produtturi ta’ l-industrija Komunitarja biss għandhom diġà fran bħal dawn, iżda anki għalihom bidla fil-produzzjoni tinvolvi spejjeż kbar minħabba t-tagħmir wieqaf sa 14-il jum meħtieġa għat-tindif u għall-adattament għall-proċess ġdid ta’ produzzjoni. Fattur addizzjonali li jġiegħel li ssir il-bidla fil-produzzjoni hija d-diffikultà minn fejn tinġieb il-materja prima meħtieġa għall-produzzjoni tal-ħadid tal-manganiż, peress li l-ftit fornituri madwar id-dinja ta’ materja bħal din jinsabu barra l-komunità u jaħdmu fuq il-bażi ta’ kuntratti fit-tul. Minkejja dawn il-limitazzjonijiet kienet saret bidla fil-produzzjoni fl-2004 meta kien hemm nuqqas ta’ ħadid tal-manganiż fis-suq tal-KE u fl-istess ħin forniment suffiċjenti ta’ FeSi.
            
         
               (136)
            
            
               Bħala konklużjoni, id-deċiżjoni li ttieħdet minn xi produtturi ta’ l-industrija Komunitarja biex titbaxxa l-produzzjoni ma ttiħditx fuq bażi volontarja, kif allegat mill-parti interessata, iżda minħabba l-importazzjonijiet li huma l-oġġett ta’ dumping li jostakolaw lill-industrija Komunitarja li tagħmel bejgħ profittabbli fuq il-prodott simili. Għalhekk, l-argument tat-tiġrib ta’ ħsara lill-industrija Komunitarja li ġabet fuqha hi stess kellu jiġi rrifjutat.
            
         5.4.   Konklużjoni dwar il-kawża
   
               (137)
            
            
               L-analiżi t’hawn fuq uriet li kien hemm żieda sostanzjali fil-volum u s-sehem tas-suq ta’ l-importazzjonijiet li joriġinaw fil-pajjiżi kkonċernati matul il-perjodu meqjus. Anki matul il-PI, l-importazzjonijiet li huma l-oġġett ta’ dumping kienu qed inaqqsu l-prezzijiet tal-bejgħ ta’ l-industrija Komunitarja.
            
         
               (138)
            
            
               Iż-żieda fis-sehem tas-suq ta’ l-importazzjonijiet bi prezz baxx mill-pajjiżi kkonċernati kienet tikkoinċidi mal-waqgħa sinifikanti fil-volum tal-bejgħ u s-sehem tas-suq ta’ l-industrija Komunitarja. Fl-istess ħin, l-industrija Komunitarja ma kinitx kapaċi żżid il-prezzijiet tal-bejgħ tagħha sal-livell meħtieġ biex tkopri l-ispejjeż kollha tagħha peress li l-prezzijiet tal-bejgħ tagħha tnaqqsu matul il-PI mill-importazzjonijiet li huma l-oġġett ta’ dumping. Dan irriżulta, inter alia, f’telf sostanzjali għall-industrija Komunitarja.
            
         
               (139)
            
            
               Min-naħa l-oħra, l-eżaminazzjoni tal-fatturi l-oħra li setgħu għamlu ħsara lill-industrija Komunitarja kixfet li l-ebda fattur minn dawn ma seta’ kellu impatt negattiv sinifikanti fuq is-sitwazzjoni ta’ l-industrija Komunitarja.
            
         
               (140)
            
            
               Fuq il-bażi ta’ l-analiżi t’hawn fuq li għamlet distinzjoni xierqa u sseparat b’mod xieraq l-effetti tal-fatturi magħrufa kollha fuq is-sitwazzjoni ta’ l-industrija Komunitarja mill-effetti ta’ ħsara ta’ l-importazzjonijiet li kienu soġġetti għal dumping, huwa konkluż b’mod proviżorju li l-importazzjonijiet mill-pajjiżi kkonċernati ħolqu ħsara materjali lill-Komunità fit-tifsira ta’ l-Artikolu 3(6) tar-Regolament bażiku.
            
         6.   L-INTERESS TAL-KOMUNITÀ
   6.1.   Kumment preliminari
   
               (141)
            
            
               Skond l-Artikolu 21 tar-Regolament bażiku, il-Komunità eżaminat jekk, minkejja l-konklużjoni dwar id-dumping li huwa ta’ ħsara, kinux jeżistu raġunijiet kompulsivi li m’huwiex fl-interess tal-Komunità li tadotta miżuri f’dan il-każ partikolari. Id-determinazzjoni ta’ l-interess tal-Komunità kienet ibbażata fuq apprezzament ta’ l-interessi varji involuti kollha, jiġifieri dawk ta’ l-industrija Komunitarja, ta’ l-importaturi, tal-fornituri tal-materja prima u ta’ l-utenti tal-prodott ikkonċernat.
            
         6.2.   L-investigazzjoni
   
               (142)
            
            
               Sabiex tivvaluta l-impatt possibbli tal-miżuri imposti jew mhux imposti, il-Kummissjoni talbet informazzjoni mill-partijiet interessati kollha. Il-Kummissjoni bagħtet kwestjonarji lis-seba’ produtturi tal-Komunità, lit-tliet fornituri tal-materja prima, lit-72 importatur u lill-31 utent tal-prodott ikkonċernat. Sitt produtturi tal-Komunità, tliet fornituri tal-materja prima, seba’ importaturi u tmien utenti wieġbu.
            
         6.3.   L-interess ta’ l-industrija Komunitarja
   6.3.1.   In-natura u l-istruttura ta’ l-industrija Komunitarja
   
               (143)
            
            
               L-industrija Komunitarja hija essenzjalment magħmula minn kumpaniji ta’ daqs medju li jinsabu f’sitt Stati Membri (Spanja, Franza, l-Iżvezja, is-Slovenja, is-Slovakkja u l-Polonja). L-industrija Komunitarja impjegat 1 153 persuna fil-PI u xtrat il-materja prima tagħha mill-fornituri tal-Komunità, li għalhekk kellha impatt fuq il-livelli ta’ impjieg tal-fornituri tal-materja prima.
            
         6.3.2.   L-effetti tal-miżuri imposti jew mhux imposti fuq l-industrija Komunitarja
   
               (144)
            
            
               Il-ħsara li nstabet ħadet il-forma ta’ nuqqas sinifikanti fil-volum tal-bejgħ u ta’ żieda insuffiċjenti fil-prezz tal-bejgħ, u dan irriżulta fit-telf ta’ l-industrija Komunitarja. Huwa mistenni li, wara li jiġu imposti d-dazji anti-dumping, il-volum tal-FeSi mibjugħ mill-industrija Komunitarja jiżdied. Sa ċertu punt, il-prezzijiet fis-suq tal-Komunità jogħlew ukoll. Permezz ta’ dan l-industrija Komunitarja tilħaq livell aċċettabbli ta’ profittabbiltà. Madankollu, huwa improbabbli li l-prezzijiet ta’ l-industrija Komunitarja jogħlew aktar minn ammont moderat, jekk hemm dan, minħabba l-kondizzjonijiet tal-kompetizzjoni fost il-produtturi tal-Komunità u l-preżenza ta’ importazzjonijiet oħra bi prezz baxx mhux soġġetti għal miżuri anti-dumping.
            
         
               (145)
            
            
               Huwa kkunsidrat li l-impożizzjoni tal-miżuri għandha terġa’ ġġib il-kompetizzjoni ġusta fis-suq. Għandu jiġi osservat li t-telf ta’ l-industrija Komunitarja jirriżulta l-aktar mid-diffikultà tagħha li tikkompeti ma’ l-importazzjonijiet li huma l-oġġett ta’ dumping bi prezz baxx li joriġinaw fil-pajjiżi kkonċernati. Jekk il-miżuri jittieħdu, l-industrija Komunitarja tkun tista’ takkwista lura għallinqas parti mis-sehem tas-suq mitluf tagħha b’impatt pożittiv konsegwenti fuq il-profittabbiltà.
            
         
               (146)
            
            
               Kif imsemmi hawn fuq, l-industrija Komunitarja ġarrbet ħsara materjali kkaġunata mill-importazzjonijiet li huma l-oġġett ta’ dumping li joriġinaw fil-pajjiżi ikkonċernati. Jekk il-miżuri ma jkunux imposti, huwa probabbli li s-sitwazzjoni ta’ l-industrija Komunitarja tkompli tiddeterjora. Dan jista’ jinvolvi aktar telf ta’ impjiegi li jaffettwa b’mod negattiv l-investimenti li saru fl-aħħar snin. L-effett dipressiv tal-prezz ta’ l-importazzjonijiet iddampjati se jkompli jġib fix-xejn l-isforzi mill-industrija Komunitarja, b’mod partikolari biex terġa’ tilħaq livell profittabbli. In-nuqqas ta’ teħid ta’ miżuri jipperikola l-preżenza fit-tul ta’ l-industrija u huwa kważi żgur li mill-inqas ftit produtturi tal-Komunità jista’ jkollhom jagħlqu bħala riżultat tal-kompetizzjoni mill-importazzjonijiet li huma l-oġġett ta’ dumping.
            
         
               (147)
            
            
               Bħala konklużjoni, huwa mistenni li l-miżuri jkunu effettivi billi jagħtu lill-industrija Komunitarja l-opportunità li tirkupra mid-dumping li huwa ta’ ħsara li jinstab f’din l-investigazzjoni.
            
         6.4.   L-interess tal-produtturi l-oħra tal-Komunità
   
               (148)
            
            
               Hemm biss produttur ieħor fil-Komunità flimkien ma’ l-industrija Komunitarja. Fin-nuqqas tal-kooperazzjoni minn dan il-produttur, u għalhekk ta’ data eżatta dwar l-attività tiegħu, huwa stmat, ibbażat fuq l-informazzjoni minn produtturi tal-Komunità li qed jikkooperaw, li din il-produzzjoni tal-manifattur hija madwar 6 % għal 8 % ta’ dik ta’ l-industrija Komunitarja. Jekk miżuri anti-dumping jiġu imposti, l-istess tipi ta’ żviluppi pożittivi, kif stabbilit fil-premessa 144 għall-industrija Komunitarja, jistgħu jkunu mistennija għal dan il-produttur ieħor tal-Komunità ukoll.
            
         
               (149)
            
            
               Bħala konklużjoni, il-produttur l-ieħor tal-Komunità ċertament jibbenefika mill-impożizzjoni ta’ miżuri anti-dumping.
            
         6.5.   L-interess tal-fornituri tal-materja prima
   
               (150)
            
            
               Tliet tweġibiet tal-kwestjonarju ġew irċevuti minn fornituri tal-materja prima li jfornu/jqassmu l-elettriċità, il-kwarżit u l-kokk lill-industrija Komunitarja.
            
         
               (151)
            
            
               Jekk il-miżuri jkunu imposti u l-industrija Komunitarja terġa’ takkwista s-sehem tas-suq mitluf, il-fornituri tal-materja prima jkunu jistgħu ukoll iżidu l-bejgħ tal-prodotti tagħhom. Peress li l-materja prima kkonċernata tikkostitwixxi parti prinċipali tal-qligħ ta’ dawn il-kumpaniji, huwa probabbli li din ittejjeb il-qagħda finanzjarja tal-fornituri tal-materja prima.
            
         
               (152)
            
            
               Jekk il-miżuri ma jkunux imposti, il-bejgħ ta’ l-industrija Komunitarja jkompli jonqos u konsegwentement anki d-domanda tiegħu għall-materja prima. Huwa probabbli li dan jaffettwa b’mod negattiv il-profittabbiltà tal-fornituri tal-materja prima.
            
         6.6.   L-interess ta’ l-importaturi
   
               (153)
            
            
               Seba’ tweġibiet tal-kwestjonarju ġew irċevuti minn importaturi. Is-seba importaturi li qed jikkooperaw irrappreżentaw madwar 12,7 % tal-konsum totali tal-Komunità tal-FeSi matul il-PI. Dawn kienu kollha kontra l-impożizzjoni tal-miżuri.
            
         
               (154)
            
            
               Il-marġni ta’ profitt ta’ l-importaturi għall-bejgħ tal-prodott ikkonċernat huwa fuq bażi medja mgħobbija ta’ 6 %. Għalhekk, dawn ikunu kapaċi jifilħu għal parti miż-żidiet possibbli fil-prezz u jgħaddu parti minnhom lill-konsumaturi tagħhom. Fir-rigward tal-livell tad-dazji biex jiġu imposti fuq il-kumpaniji li joperaw taħt il-kondizzjonijiet ta’ l-ekonomija tas-suq u s-sorsi alternattivi disponibbli mingħajr dazji, iż-żidiet possibbli fil-prezz hu probabbli li jkunu f’kull każ limitati.
            
         
               (155)
            
            
               Dan l-approċċ ġie appoġġjat minn importatur li qed jikkoopera li kkonferma li l-Ukraina, li kienet esportatur kbir tal-prodott ikkonċernat qabel, għandha kapaċità wieqfa li tista’ terġa’ tiġi stabbilita taħt kondizzjonijiet tas-suq aktar favorevoli.
            
         
               (156)
            
            
               L-istess importatur ikkonferma li l-aktar fornitur importanti tiegħu li jinsab fl-Ewropa iżda barra l-KE, waqqaf il-produzzjoni f’Awissu 2005, iżda reġa beda jipproduċi kmieni fl-2007 b’rata ta’ 80 % ta’ l-użu tal-kapaċità. Huwa mistenni li dan il-produttur se jkun kapaċi li jerġa’ jikseb il-kapaċità kollha li tagħmel 100 000 tunnellata aktar tal-prodott ikkonċernat disponibbli.
            
         
               (157)
            
            
               Meta tqis il-fatt li l-importazzjonijiet tal-prodott ikkonċernat mill-pajjiżi taħt l-investigazzjoni jgħoddu għal medja ta’ madwar 12 % tal-qligħ totali tagħhom, il-qagħda finanzjarja ta’ l-importaturi mhux se tkun affettwata serjament mill-impożizzjoni ta’ dazju.
            
         
               (158)
            
            
               Fuq il-bażi ta’ dan t’hawn fuq, ġie konkluż b’mod proviżorju li l-effett tal-miżuri anti-dumping, jekk ikun hemm, huwa probabbli li ma jkollux impatt materjali fuq l-importaturi.
            
         6.7.   L-interess ta’ l-utenti
   
               (159)
            
            
               Tmien tweġibiet tal-kwestjonarju mill-utenti u sottomissjoni minn assoċċjazzjoni ta’ l-utenti ġew irċevuti. Żjara ta’ verifika saret fil-kumpanija li xtrat l-akbar kwantità ta’ FeSi matul il-PI. It-tmien utenti li jikkooperaw irrappreżentaw madwar 24 % tal-konsum totali tal-Komunità tal-FeSi matul il-PI. L-utenti li jikkooperaw kollha ħadu pożizzjoni kontra d-dazji anti-dumping imposti għax beżgħu li jitifu sors ta’ forniment irħis, li jista’ jkun ħażin għall-kompetittività tagħhom fis-suq ’il bogħod mis-sors fil-konfront tal-kompetituri f’pajjiżi terzi.
            
         
               (160)
            
            
               L-utenti tal-FeSi huma prinċipalment ikkonċernati fin-negozju ta’ l-azzar jew fil-fonderiji. Tunnellata metrika ta’ azzar fiha madwar 3-4 kilogrammi ta’ FeSi, filwaqt li tunnellata metrika ta’ stainless steel fiha madwar 20 kilogrammi ta’ FeSi. Fuq il-bażi tat-tweġibiet tal-kwestjonarju, żjara ta’ verifika lil utent u informazzjoni sottomessa matul is-smigħ, l-ogħla sehem tal-FeSi fl-ispejjeż totali tal-produzzjoni ta’ dawk li jagħmlu l-azzar ġie stabbilit għal 0,7 %. Madankollu, il-medja hija baxxa u tammonta b’eżempju għal 0,6 % għall-profili ta’ l-azzar, 0,59 % għall-platti ta’ l-azzar, 0,4 % għall-vireg tal-wajer, 0,24 % għall-folji rqaq kesħin, u 0,14 % għall-azzar irromblat kiesaħ u prodotti ta’ l-azzar iggalvanizzati u miksija bil-kulur, vireg u kastvalli.
            
         
               (161)
            
            
               Xi utenti kkonfermaw ukoll li kwalunkwe miżura anti-dumping ikollha biss ftit influwenza peress li fornituri oħrajn mingħajr miżuri huma disponibbli.
            
         
               (162)
            
            
               Oħrajn ikkonfermaw li għall-finijiet tal-produzzjoni tagħhom għallinqas sa ċertu punt jistgħu jintużaw ferro-alloys oħra minflok l-FeSi, bħal manganiż tas-silikon u metall tas-silikon.
            
         
               (163)
            
            
               Peress li l-marġni ta’ profitt ta’ l-utenti tal-prodott ikkonċernat huwa fuq bażi ta medja mgħobbija 10,4 %, huwa stmat li l-effett ta’ anki żieda konsiderevoli ta’ 30 % fil-prezz li taffettwa l-FeSi kollha jkun li titnaqqas il-profittabbiltà tal-produtturi ta’ l-azzar b’madwar 0,2 % biss. Peress li l-miżuri jkunu bħala medja b’rata aktar baxxa, l-effett ta’ kwalunkwe miżura possibbli fuq il-profittabbiltà ta’ l-industrija ta’ l-azzar ikun limitat b’mod estrem u l-utenti ma jkollhom l-ebda diffikultà biex jifilħu għall-ispejjeż tal-miżuri. Barra dan, il-produtturi ta’ l-azzar, fi kwalunkwe każ, se jkollhom il-possibbiltà li jgħaddu l-effett ta’ kull żieda fil-prezz għall-prodott ikkonċernat, li jkun limitat b’importanza relattivament baxxa tal-FeSi fl-ispiża totali tal-produzzjoni ta’ l-azzar. In-numru ta’ impjegati f’dawn il-kumpaniji marbut b’mod dirett ma’ prodotti li jużaw l-FeSi kien ta’ madwar 45 000 persuna.
            
         
               (164)
            
            
               Ġie sottomess li l-industrija Komunitarja m’hijiex f’pożizzjoni li tissodisfa d-domanda sħiħa għall-FeSi fil-Komunità. F’dan ir-rigward, għandu jiġi mfakkar li l-miżuri m’humiex maħsuba biex jostakolaw l-importazzjonijiet fil-Komunità, iżda biex jiżguraw li dawn ma jsirux bi prezzijiet ta’ dumping li jagħmlu l-ħsara. Fil-fatt, il-pajjiżi kkonċernati jistgħu jkomplu jesportaw lejn il-Komunità, iżda bi prezzijiet li m’humiex ta’ dumping li ma jagħmlux ħsara. Għalkemm huwa possibbli li, wara l-impożizzjoni tal-miżuri, il-volum tal-bejgħ u s-sehem tas-suq ta’ l-importazzjonijiet ikkonċernati jistgħu jonqsu, l-importazzjonijiet minn pajjiżi terzi oħra jkomplu jirrappreżentaw sors alternattiv ta’ forniment. Barra dan, li terġa’ tmur lura għall-kondizzjonijiet normali tas-suq għandu jagħmel is-suq tal-Komunità aktar attraenti għal dawn is-sorsi l-oħra ta’ forniment. Barra dan, filwaqt li l-industrija Komunitarja żammet sehem tas-suq ta’ madwar 18 % matul il-PI, huwa mfakkar li l-kapaċità ta’ l-użu tagħha fl-istess perjodu waqgħet għal livell bla preċedent ta’ 50 %, li jfisser li għandha spazju biex iżżid sostanzjalment il-volumi tal-produzzjoni tagħha qabel ma jkollha xi restrizzjoni fil-kapaċità. Minħabba l-konsiderazzjonijiet t’hawn fuq, l-impożizzjoni tal-miżuri anti-dumping m’hijiex mistennija li toħloq xi nuqqas ta’ forniment.
            
         
               (165)
            
            
               Instab ukoll li l-utenti kienu interessati ħafna li jkollhom għad-dispożizzjoni tagħhom sorsi ta’ forniment affidabbli, li m’humiex wisq ’il bogħod minnhom. Dawn huma ż-żewġ kondizzjonijiet li l-industrija Komunitarja hija f’pożizzjoni li tissodisfa.
            
         
               (166)
            
            
               Fuq il-bażi ta’ dan t’hawn fuq, ġie konkluż b’mod proviżorju li l-effett tal-miżuri anti-dumping, jekk ikun hemm, probabbli ma jkollux impatt materjali fuq l-utenti. Madankollu, il-Kummissjoni se tħares aktar u f’aktar dettall lejn l-effett tal-miżuri proviżorji fuq is-sitwazzjoni ta’ l-utenti, qabel ma ssir xi determinazzjoni finali.
            
         6.8.   l-effetti li jfixklu l-kompetizzjoni u l-kummerċ
   
               (167)
            
            
               Fir-rigward ta’ l-effetti ta’ miżuri possibbli dwar il-kompetizzjoni fil-Komunità, il-produtturi li jesportaw li qed jikkooperaw ikkonċernati, minħabba l-pożizzjoni b’saħħitha tas-suq tagħhom, probabbli se jkomplu jbiegħu l-prodotti tagħhom, għalkemm bi prezzijiet li m’humiex ta’ dumping. Fil-fatt, ir-rati tad-dazju relattivament moderati għall-produtturi li jesportaw li qed jikkooperaw li jaħdmu taħt kondizzjonijiet ta’ l-ekonomija tas-suq għandhom iħalluhom joperaw taħt kondizzjonijiet tas-suq ġusti fil-Komunità. Għalhekk, minħabba l-firxa globali ta’ dazji imposti, huwa probabbli li jkun għad hemm numru suffiċjenti ta’ kompetituri prinċipali fis-suq tal-Komunità, inkluż il-produtturi fil-pajjiżi kkonċernati, in-Norveġja, l-Iżlanda, il-Venezwela u l-Ukraina. Għalhekk, l-utenti se jkompli jkollhom l-għażla ta’ fornituri differenti tal-FeSi. Jekk, min-naħa l-oħra, ma jiġu imposti l-ebda miżuri, il-futur tal-produtturi tal-Komunità jkun fil-periklu. In-nuqqas tagħhom mhux biss inaqqas b’mod effettiv il-kompetizzjoni fis-suq tal-Komunità, iżda ukoll is-sorsi ta’ forniment affidabbli li, kif imsemmi hawn fuq, huma ta’ importanza kbira għall-utenti.
            
         6.9.   Konklużjoni dwar l-interess tal-Komunità
   
               (168)
            
            
               Minħabba r-raġunijiet t’hawn fuq, huwa konkluż b’mod proviżorju li m’hemmx raġunijiet kompulsivi kontra l-impożizzjoni ta’ dazji anti-dumping fil-każ preżenti. Madankollu, il-Kummissjoni se tkompli tinvestiga l-aspetti ta’ l-interess tal-Komunità tal-każ qabel ma ssir xi determinazzjoni finali.
            
         7.   PROPOSTA GĦALL-MIŻURI PROVIŻORJI ANTI-DUMPING
   
   7.1.   Il-livell ta’ l-eliminazzjoni tal-ħsara
   
               (169)
            
            
               Fir-rigward tal-konklużjonijiet li ntlaħqu li għandhom x’jaqsmu mad-dumping, mal-ħsara, mal-kawża u ma’ l-interess tal-Komunità, għandhom jiġu imposti miżuri proviżorji anti-dumping sabiex jimpedixxu l-ħsara ulterjuri li ssir lill-industrija Komunitarja mill-importazzjonijiet li huma l-oġġett ta’ dumping.
            
         
               (170)
            
            
               Sabiex jiġi stabbilit il-livell ta’ dazju, ġie meqjus il-livell tal-marġnijiet tad-dumping li nstabu u ta’ l-ammont ta’ dazju meħtieġ biex tiġi eliminata l-ħsara li ssir lill-industrija Komunitarja.
            
         
               (171)
            
            
               Instab li marġni ta’ profitt ta’ 5 % tal-qligħ jista’ jitqies bħala minimu xieraq li l-industrija Komunitarja setgħet kienet qed tistenna li takkwista fin-nuqqas ta’ dumping li huwa ta’ ħsara, ibbażat fuq prestazzjonijiet ta’ qabel ta’ l-industrija Komunitarja u meqjus raġjonevoli biex jiggarantixxi investiment produttiv ta’ l-industrija fuq il-bażi ta’ perjodu twil. Iż-żieda fil-prezz meħtieġa ġiet imbagħad determinata fuq il-bażi ta’ tqabbil tal-prezz ta’ l-importazzjoni medju mgħobbi, kif stabbilit għall-kalkoli tat-tnaqqis fil-prezz, mal-prezz tal-prodotti li m’huwiex ta’ ħsara mibjugħa mill-industrija Komunitarja fis-suq tal-Komunità. Il-prezz li m’huwiex ta’ ħsara ttieħed permezz ta’ l-aġġustament tal-prezz tal-bejgħ ta’ l-industrija Komunitarja mit-telf attwali li sar matul il-PI u billi ġie miżjud il-marġni ta’ profitt imsemmi hawn fuq. Kwalunkwe differenza li rriżultat minn dan it-tqabbil imbagħad kienet espressa bħala perċentwal tal-valur totali ta’ l-importazzjoni tas-CIF.
            
         7.2.   Miżuri proviżorji
   
               (172)
            
            
               Fid-dawl ta’ dak li ssemma hawn fuq, huwa meqjus li, skond l-Artikolu 7(2) tar-regolament bażiku, dazji proviżorji anti-dumping għandhom ikunu imposti fir-rigward ta’ l-importazzjonijiet li joriġinaw fir-RPĊ, fir-Russja, fl-Eġittu, fil-Każakstan u fl-ex-Repubblika Jugoslava tal-Maċedonja fil-livell ta’ l-aktar marġnijiet baxxi ta’ dumping u ta’ ħsara, skond ir-regola ta’ l-inqas dazju.
            
         
               (173)
            
            
               Ir-rati individwali tad-dazju anti-dumping tal-kumpaniji speċifikati f’dan ir-Regolament ġew stabbiliti fuq il-bażi tal-konklużjonijiet ta’ l-investigazzjoni preżenti. Għalhekk, dawn jirriflettu s-sitwazzjoni li nstabet matul dik l-investigazzjoni fir-rigward ta’ dawn il-kumpaniji. Dawn ir-rati tad-dazju (bil-kontra tad-dazju madwar il-pajjiż kollu applikabbli ‘għall-kumpaniji l-oħra kollha’) huma għalhekk applikabbli b’mod esklussiv għall-importazzjonijiet tal-prodotti li joriġinaw fil-pajjiżi kkonċernati u li jipproduċuhom il-kumpaniji u għalhekk mill-entitajiet legali speċifiċi msemmija. Il-prodotti importati li tipproduċi kwalunkwe kumpanija oħra mhux speċifikament imsemmija fil-parti operattiva ta’ dan ir-Regolament b’isimha u bl-indirizz tagħha, inkluż l-entitajiet relatati ma’ dawk speċifikament imsemmija, ma jistgħux jibbenefikaw minn dawn ir-rati u għandhom ikunu soġġetti għar-rata tad-dazju applikabbli ‘għall-kumpaniji l-oħra kollha’.
            
         
               (174)
            
            
               Id-dazji anti-dumping proposti huma li ġejjin:
               
                           Pajjiż
                        
                        
                           Kumpanija
                        
                        
                           Il-marġni ta’ l-eliminazzjoni tal-ħsara
                        
                        
                           Il-marġni tad-dumping
                           
                        
                        
                           Ir-rata tad-dazju anti-dumping
                           
                        
                     
                           Iċ-Ċina
                        
                        
                           Erdos Xijing Kuang Co., Ltd
                        
                        
                           21,4  %
                        
                        
                           2,8  %
                        
                        
                           2,8  %
                        
                     
                           Lanzhou Good Land Ferroalloy Factory Co., Ltd
                        
                        
                           33,7  %
                        
                        
                           57,2  %
                        
                        
                           33,7  %
                        
                     
                           Il-kumpaniji l-oħra kollha
                        
                        
                           35,5  %
                        
                        
                           60,7  %
                        
                        
                           35,5  %
                        
                     
                           Ir-Russja
                        
                        
                           Chelyabinsk Electrometallurgical Integrated Plant, Chelyabinsk and Kuznetsk Ferroalloy Works, Novokuznetsk
                        
                        
                           31,1  %
                        
                        
                           22,8  %
                        
                        
                           22,8  %
                        
                     
                           Bratsk Ferroalloy Plant, Bratsk
                        
                        
                           18,8  %
                        
                        
                           22,2  %
                        
                        
                           18,8  %
                        
                     
                           Il-kumpaniji l-oħra kollha
                        
                        
                           36,6  %
                        
                        
                           25,5  %
                        
                        
                           25,5  %
                        
                     
                           L-Eġittu
                        
                        
                           Il-Kumpanija Eġizzjana Ferroalloys
                        
                        
                           24,4  %
                        
                        
                           20,4  %
                        
                        
                           20,4  %
                        
                     
                           L-Industriji Kimiċi Eġizzjani KIMA
                        
                        
                           18,0  %
                        
                        
                           24,8  %
                        
                        
                           18,0  %
                        
                     
                           Il-kumpaniji l-oħra kollha
                        
                        
                           24,4  %
                        
                        
                           20,4  %
                        
                        
                           20,4  %
                        
                     
                           Il-Każakstan
                        
                        
                           Il-kumpaniji kollha
                        
                        
                           33,9  %
                        
                        
                           37,1  %
                        
                        
                           33,9  %
                        
                     
                           L-ex-Repubblika Jugoslava tal-Maċedonja
                        
                        
                           Il-kumpaniji kollha
                        
                        
                           19,0  %
                        
                        
                           5,4  %
                        
                        
                           5,4  %
                        
                     
         7.3.   L-intrapriżi
   
               (175)
            
            
               Il-produttur li jesporta fl-ex-Repubblika Jugoslava tal-Maċedonja offra prezz għall-intrapriża skond l-Artikolu 8(1) tar-Regolament bażiku. B’dan il-mod, dan qabel li jbigħ il-prodott ikkonċernat fil-livelli jew ’il fuq mil-livelli tal-prezz li jeliminaw l-effetti tad-dumping li jagħmlu l-ħsara. Il-kumpanija se tipprovdi wkoll lill-Kummissjoni b’informazzjoni regolari u dettaljata dwar l-esportazzjonijiet tagħha lejn il-Komunità, li jfisser li l-intrapriża tista’ tiġi mmonitorjata b’mod effettiv mill-Kummissjoni. Barra dan, in-natura tal-prodott, l-istruttura tal-kumpanija u s-sistemi ta’ bejgħ tagħha huma tali li r-riskju li tiġi evitata l-intrapriża huwa ukoll minimizzat.
            
         
               (176)
            
            
               Biex il-Kummissjoni u l-awtoritajiet tad-dwana jkunu jistgħu jkomplu jimmonitorjaw b’mod effettiv il-konformità tal-kumpanija kkonċernata ma’ l-intrapriża, meta t-talba għar-rilaxx għaċ-ċirkolazzjoni ħielsa titressaq quddiem l-awtorità tad-dwana rilevanti, l-eżenzjoni mid-dazju anti-dumping se tkun bil-kondizzjoni li (i) il-preżentazzjoni tal-fattura ta’ l-intrapriża, li hija fattura kummerċjali jkun fiha għallinqas dawk l-elementi ta’ tagħrif elenkati fl-Anness; (ii) il-fatt li l-prodotti importati jiġu manifatturati, mibgħuta u mogħnija b’fattura direttament mill-kumpanija msemmija lill-ewwel konsumatur indipendenti fil-Komunità; u (iii) il-fatt li l-prodotti ddikjarati u ppreżentati lid-dwana jaqblu preċiżament mad-deskrizzjoni tal-fattura ta’ l-intrapriża. Meta l-kondizzjonijiet t’hawn fuq ma jiġux sodisfatti, id-dazju anti-dumping kif xieraq għandu jiġi impost fil-ħin meta ssir id-dikjarazzjoni għar-rilaxx għaċ-ċirkolazzjoni ħielsa.
            
         
               (177)
            
            
               Kull meta l-Kummissjoni tirtira, skond l-Artikolu 8(9) tar-Regolament bażiku, l-aċċettazzjoni tagħha ta’ l-intrapriża wara xi ksur billi tirreferi għal transazzjonijiet partikolari u tiddikjara bħala invalidi l-fatturi ta’ l-intrapriża rilevanti, jiġi impost dejn tad-dwana fil-ħin li tiġi aċċettata d-dikjarazzjoni għar-rilaxx għaċ-ċirkolazzjoni ħielsa ta’ dawn it-tranżazzjonijiet.
            
         
               (178)
            
            
               L-importaturi għandhom ikunu konxji li d-dejn ta’ dwana jista’ jiġi impost, bħala riskju normali ta’ kummerċ, fil-ħin li tiġi aċċettata d-dikjarazzjoni għar-rilaxx fiċ-ċirkolazzjoni ħielsa anke jekk l-intrapriża mill-manifattur li qed jixtru mingħandu, direttament jew indirettament, ġiet aċċettata mill-Kummissjoni.
            
         
               (179)
            
            
               Skond l-Artikolu 14(7) tar-Regolament bażiku, l-awtoritajiet tad-dwana għandhom jinformaw minnufih lill-Kummissjoni kull meta jinstabu indikazzjonijiet ta’ xi ksur ta’ l-intrapriża.
            
         
               (180)
            
            
               Minħabba r-raġunijiet imsemmija hawn fuq, l-offerta tal-prezz għall-intrapriża titqies bħala aċċettabbli u l-kumpanija kkonċernata ġiet infurmata bil-fatti, il-konsiderazzjonijiet u l-obbligi essenzjali li fuqhom hija bbażata l-aċċettazzjoni.
            
         
               (181)
            
            
               Fil-każ ta’ xi ksur jew irtirar ta’ l-intrapriżi jew fil-każ ta’ l-irtirar ta’ aċċettazzjoni ta’ l-intrapriża min-naħa tal-Kummissjoni, id-dazju anti-dumping li kien impost mill-Kunsill, skond l-Artikolu 9(4) għandu japplika b’mod awtomatiku permezz ta’ l-Artikolu 8(9) tar-Regolament bażiku.
            
         8.   L-IŻVELAR
   
               (182)
            
            
               Il-konklużjonijiet proviżorji msemmija hawn fuq se jiġu żvelati lill-partijiet interessati li se jkunu mistiedna biex iressqu l-fehmiet tagħhom bil-miktub u jitolbu seduta. Il-kummenti tagħhom se jiġu analizzati u meqjusa fejn xieraq qabel ma jsiru xi determinazzjonijiet definittivi. Jista’ jkun li l-konklużjonijiet proviżorji jkollhom jerġgħu jiġu meqjusa għall-finijiet ta’ kwalunkwe konklużjoni definittiva,
            
         ADOTTAT DAN IR-REGOLAMENT:
   Artikolu 1
   1.   Dazju proviżorju anti-dumping huwa b’dan impost fuq l-importazzjonijiet tal-ferro-silikon li jagħmel parti mill-kodiċijiet tan-NM 7202 21 00, 7202 29 10 u 7202 29 90, u li joriġinaw fir-Repubblika tal-Poplu taċ-Ċina, fl-Eġittu, fil-Każakstan, fl-ex-Repubblika Jugoslava tal-Maċedonja u fir-Russja.
   2.   Ir-rati proviżorji ta’ dazju anti-dumping li huma applikabbli għall-prezz nett, ħieles fuq il-fruntiera tal-Komunità, qabel id-dazju, tal-prodotti manifatturati mill-kumpaniji hawn taħt għandhom ikunu:
   
               Pajjiż
            
            
               Il-Kumpanija
            
            
               Ir-rata ta’ dazju anti-dumping
               
               (%)
            
            
               Kodiċi addizzjonali Taric
            
         
               Ir-Repubblika tal-Poplu taċ-Ċina
            
            
               Erdos Xijin Kuangye Co., Ltd., Qipanjing Industry Park,
            
            
               2,8 
            
            
               A829 
            
         
               Lanzhou Good Land Ferroalloy Factory Co., Ltd. Xicha Village
            
            
               33,7 
            
            
               A830 
            
         
               Il-kumpaniji l-oħra kollha
            
            
               35,5 
            
            
               A999 
            
         
               L-Eġittu
            
            
               Il-Kumpanija Eġizzjana Ferroalloys, il-Kajr
            
            
               20,4 
            
            
               A831 
            
         
               L-Industriji Kemikali Eġizzjani KIMA, il-Kajr
            
            
               18,0 
            
            
               A832 
            
         
               Il-kumpaniji l-oħra kollha
            
            
               20,4 
            
            
               A999 
            
         
               Il-Każakstan
            
            
               Il-kumpaniji kollha
            
            
               33,9 
            
            
                
            
         
               L-ex-Repubblika Jugoslava tal-Maċedonja
            
            
               Silmak Dooel Export Import, Jegunovce
            
            
               5,4 
            
            
               A833 
            
         
               Il-kumpaniji l-oħra kollha
            
            
               5,4 
            
            
               A999 
            
         
               Ir-Russja
            
            
               Chelyabinsk Electrometallurgical Integrated Plant, Chelyabinsk u Kuznetsk Ferroalloy Works, Novokuznetsk
            
            
               22,8 
            
            
               A834 
            
         
               L-Impjant Bratsk Ferroalloy, Bratsk
            
            
               18,8 
            
            
               A835 
            
         
               Il-kumpaniji l-oħra kollha
            
            
               25,5 
            
            
               A999 
            
         3.   Ir-rilaxx għaċ-ċirkolazzjoni ħielsa fil-komunità tal-prodott imsemmi f’paragrafu 1 għandu jkun soġġett għall-proviżjoni ta’ garanzija, ekwivalenti għall-ammont tad-dazju proviżorju.
   4.   Sakemm ma jkunx speċifikat mod ieħor, id-dispożizzjonijiet fis-seħħ li jikkonċernaw id-dazji tad-dwana għandhom japplikaw.
   Artikolu 2
   1.   L-impenn offrut minn Silmak Dooel Export Import hu b’dan aċċettat.
   2.   L-importazzjonijiet iddikjarati għar-rilaxx għaċ-ċirkolazzjoni ħielsa li huma fatturati minn Silmak Dooel Export Import, għandhom ikunu eżenti mid-dazju anti-dumping impost minn Artikolu 1, bil-kondizzjoni li:
   
               —
            
            
               dawn jiġu manifatturati, mibgħuta u mogħnija b’fattura direttament mill-kumpanija msemmija lill-ewwel konsumatur indipendenti fil-Komunità; u
            
         
               —
            
            
               dawn l-importazzjonijiet ikollhom fattura ta’ intrapriża li hija fattura kummerċjali b’ta’ l-inqas il-punti u d-dikjarazzjoni stipulati fl-Anness ta’ dan ir-Regolament; u
            
         
               —
            
            
               il-prodotti ddikjarati u ppreżentati lid-dwana jikkorrispondu preċiżament għad-deskrizzjoni fuq il-fattura ta’ l-intrapriża.
            
         3.   Debitu doganali għandu jiġi inkors fil-ħin ta’ l-aċċettazzjoni tad-dikjarazzjoni għar-rilaxx għaċ-ċirkolazzjoni ħielsa:
   
               —
            
            
               kull meta jiġi stabbilit, fir-rigward ta’ l-importazzjonijiet deskritti f’paragrafu 1, li ma tiġix sodisfatta waħda jew aktar mill-kondizzjonijiet imsemmija f’dak il-paragrafu; jew
            
         
               —
            
            
               meta l-Kummissjoni tirtira l-aċċettazzjoni ta’ l-intrapriżi skond l-Artikolu 8(9) tar-Regolament bażiku f’Regolament jew Deċiżjoni li tirreferi għal tranżazzjonijiet partikolari jew tiddikjara bħala invalidi l-fatturi rilevanti ta’ intrapriżi.
            
         Artikolu 3
   1.   Mingħajr ħsara għall-Artikolu 20 tar-Regolament (KE) Nru 384/96, fi żmien xahar mid-data tad-dħul fis-seħħ ta’ dan ir-Regolament, il-partijiet interessati jistgħu jagħmlu talba għall-iżvelar tal-fatti u tal-konsiderazzjonijiet essenzjali li fuq il-bażi tagħhom ġie adottat dan ir-Regolament, iressqu l-opinjonijiet tagћhom bil-miktub u japplikaw biex jinstemgħu oralment mill-Kummissjoni.
   2.   Skond l-Artikolu 21(4) tar-Regolament (KE) Nru 384/96, il-partijiet ikkonċernati jistgħu jikkummentaw dwar l-applikazzjoni ta’ dan ir-Regolament fi żmien xahar mid-data tad-dħul fis-seħħ tiegħu.
   Artikolu 4
   1.   Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   2.   L-Artikolu 1 ta’ dan ir-Regolament għandu japplika għal perjodu ta’ sitt xhur.
   
      Dan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha.
      Magħmul fi Brussell, 28 ta’ Awwissu 2007.
      
         
            Għall-Kummissjoni
         
         Peter MANDELSON
         
            Membru tal-Kummissjoni
         
      
   
   
      (1)  ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).
   
      (2)  ĠU C 291, 30.11.2006, p. 34.
   
      (3)  L-Ordni tas-Servizz tat-Tariffi Federali Russi tas-7.9.2004, Nru 69-3/4 dwar il-limitazzjoni tal-livelli tat-tariffi għall-enerġija elettrika u tas-sħana għas-snin 2005-2006.
   
      (4)  L-Istħarriġ Ekonomiku ta’ l-OECD, il-Federazzjoni Russa, Volum 2002/5, p.122.
   
      (5)  Ir-Regolament tal-Kunsill (KE) Nru 2229/2003, 22 ta’ Diċembru 2003, ĠU L 339, 24.12.2003, p. 3, premessa 27.
   
      ANNESS
      L-elementi li ġejjin għandhom jiġu indikati fil-fattura kummerċjali li takkumpanja l-bejgħ tal-kumpanija fil-Komunità ta’ prodotti li huma soġġetti għall-intrapriża:
      
                  (1)
               
               
                  L-Intestatura “FATTURA KUMMERĊJALI LI TAKKUMPANJA L-PRODOTTI SOĠĠETTI GĦALL-INTRAPRIŻA”.
               
            
                  (2)
               
               
                  L-isem tal-kumpanija li toħroġ il-fattura kummerċjali.
               
            
                  (3)
               
               
                  In-numru tal-fattura kummerċjali.
               
            
                  (4)
               
               
                  Id-data tal-ħruġ tal-fattura kummerċjali.
               
            
                  (5)
               
               
                  Il-Kodiċi addizzjonali TARIC skond liema prodotti fuq il-fattura għandhom jiġu rilaxxati mid-dwana fil-fruntiera tal-Komunità.
               
            
                  (6)
               
               
                  Id-deskrizzjoni eżatta tal-prodotti, li tinkludi:
                  
                              —
                           
                           
                              in-numru tal-kodiċi tal-prodott (NKP) użat għall-għan ta’ l-intrapriża,
                           
                        
                              —
                           
                           
                              deskrizzjoni b’lingwa sempliċi tal-prodotti li jikkorrispondu mal-NKP ikkonċernat,
                           
                        
                              —
                           
                           
                              in-numru tal-kodiċi tal-prodott tal-kumpanija (KPK),
                           
                        
                              —
                           
                           
                              Kodiċi Taric,
                           
                        
                              —
                           
                           
                              kwantità (tingħata f’tunnellati).
                           
                        
            
                  (7)
               
               
                  Id-deskrizzjoni tal-kondizzjonijiet ta’ bejgħ, inkluż:
                  
                              —
                           
                           
                              prezz għal kull tunnellata,
                           
                        
                              —
                           
                           
                              il-kondizzjonijiet għall-ħlas applikabbli,
                           
                        
                              —
                           
                           
                              il-kondizzjonijiet għat-tqassim applikabbli,
                           
                        
                              —
                           
                           
                              l-iskont totali u nżul fil-prezz.
                           
                        
            
                  (8)
               
               
                  L-isem tal-kumpanija li tagħmilha ta’ importatur fil-Komunità li lilha l-kumpanija toħroġ direttament il-fattura kummerċjali li takkumpanja l-prodotti soġġetti għall-intrapriża.
               
            
                  (9)
               
               
                  L-isem ta’ l-uffiċjal tal-kumpanija li ħareġ il-fattura kummerċjali u d-dikjarazzjoni ffirmata li ġejja:
                  “Jiena, hawn taħt iffirmat, niċċertifika li l-bejgħ għall-esportazzjoni diretta lejn il-Komunità Ewropea tal-prodotti koperti minn din il-fattura qed isir fi ħdan l-ambitu u skond il-kondizzjonijiet ta’ l-impenn offrut minn [KUMPANIJA], u milqugħa mill-Kummissjoni Ewropea permezz ta’ Regolament (KE) Nru 994/2007. Niddikjara li l-informazzjoni mogħtija f’din il-fattura hija sħiħa u korretta.”